title: Cairo (ohjelmisto)

text: Cairo on laitteistoriippumaton 2-ulotteisen vektorigrafiikan tuottamiseen tarkoitettu ohjelmakirjasto. Se tukee useita eri tulostuskohteita mukaan lukien X Window System, Quartz, Win32, kuvapuskurit, PostScript, PDF sekä SVG. Cairo on suunniteltu hyödyntämään laitteistokiihdytystä, jos sellainen on saatavilla. Cairo on vapaa ohjelmisto ja se on kaksoislisensoitu GNU LGPL ja Mozilla Public License -lisensseillä.


title: Cairo (ohjelmisto)

text: Cairon rajapinta sisältää operaatioita muun muassa neliöllisten Bézier-käyrien piirtämiseen ja täyttämiseen, läpikuultavien kuvien käsittelemiseen, antialiasoidun tekstin piirtämiseen. Piirto-operaatioiden tuloksia voidaan esimerkiksi skaalata ja kiertää suorittamalla niille erilaisia affiinimuunnoksia.


title: Cairo (ohjelmisto)

text: Cairo on toteutettu C-kielellä mutta rajapinta on saatavilla useille muillekin ohjelmointikielille. Näitä ovat ainakin Ada, C++, Common Lisp, D, Haskell, Java, Lua, Mono/.NET, Nickle, Objective Caml, Perl, PHP, Python, Ruby, Scheme, Squeak ja Vala. Cairo on integroitu myös joihinkin käyttöliittymäkirjastoihin kuten FLTK, GNUstep ja GTK+.


title: Two Miles from Heaven

text: Two Miles from Heaven on Mott the Hooplen kokoelma-albumi vuodelta 1980. Se sisältää tunnetuimpia kappaleita vuosilta 1969–1972, jolloin yhtye levytti Island Recordsille.


title: Kaukokäynnistys

text: Kaukokäynnistys on moottoriajoneuvojen lisä- tai vakiovaruste, joka tarkoittaa esimerkiksi auton tai moposkootterin moottorin käynnistämistä olematta ajoneuvossa tai sen vieressä, esimerkiksi radiotaajuudella toimivalla kauko-ohjaimella.


title: Kaukokäynnistys

text: Moderneissa autohälyttimissä on kaukokäynnistysominaisuus, joka voi toimia jopa GSM-yhteydellä. Kaukokäynnistetty auto DEI-laitteila käy vain ennaltaohjelmoidun ajan mukaisesti, ei koskaan yli tuntia kerrallaan, koska se ei ole ohjemoinnista johtuen mitenkään mahdollista. Tämä ominaisuus on valmistajakohtainen.


title: Kaukokäynnistys

text: Kun ajoneuvon haltija haluaa kaukokäynnistää autonsa, ajoneuvoon asennettu elektroniikka tarkistaa ensimmäisenä onko kaikki kunnossa. Tämä tarkoittaa yleisimmissä tapauksissa mm. sitä että auton käsijarru on "kytkettynä", vaihdelaatikon vaihteehvalitsin on "vapaalla", moottoritilan konepelti on kiinni, jarrupoljin on normaaliasennossaan eli ylhäällä, moottorissa ei ole kierroslukutietoa ja kaukokäynnistyksen pääkytkin (sijaitse ajoneuvon sisällä helposti löydettävissä) on ON / OFF asennossa. Kun elektroniikka on tämän kaiken tarkastanut, se alkaa käynnistämään ajoneuvoa.


title: Kaukokäynnistys

text: Kaukokäynnistyslaitteet alkavat pyörittää starttimoottoria (dieseleissä hehkutuksen jälkeen) ja tarkkailevat kierroslukusignaalia. Kun moottori lähtee käyntiin ja käy omin voimin, kaukokäynnistysmoduuli huomaa tämän ennalta opetetusta tyhjäkäyntisignaalista. Tässä vaiheessa kaukokäynnistyselektroniikka lopettaa startin pyörittämisen ja pitää edelleen ajoneuvon virrat kytkettynä ja tarkkailee kierroslukusignaalia.


title: Kaukokäynnistys

text: Mikäli signaali katoaa tai laske amplitudiltaan liaan alhaiseksi opetettuun signaaliin nähden, kaukokäynnistysmoduuli alkaa käynnistämään moottoria uudelleen. Jos kaukokäynnistysmoduuli ei käynnistysvaiheessa havaitse kierroslukusignaalia, se tulkitsee jossain olevan vikaa ja lopettaa käynnistämisen. Joissain autohälytinmalleissa tämä siirtyy jopa kaksisuuntaiseen kauko-ohjaimeen tiedolla "ei onnistu". Mikäli kierroslukusignaali nousee liian korkeaksi, kaukokäynnistysmoduuli tulkitsee moottorin käyvän liian suurilla kierroksilla ja sammuttaa moottorin.


title: Kaukokäynnistys

text: Kaukokäynnistyksen tuoma mukavuus on huipussaan varsinkin talvella, moottori on lämmin ja ajoneuvon lasit ovat sulat riippuen auton lämmityslaitteen tehosta. Kesällä tietysti auton ilmastointi jäähdyttää auton sisäilman sopivaksi. Cliffordin valmistamissa kaukokäynnistyslaitteissa on myös valmiiksirakennettu ominaisuus joka tarkkailee ajoneuvon akkujännitettä, mikäli akkujännite laskee tarpeeksi alhaiseksi, kaukokäynnistysmoduuli käynnisttää ajoneuvon, jotta akku latautuu.


title: Tenri

text: Tenri () on Japanin kaupunki Honshūn saarella Kansain alueella Naran prefektuurissa. Se sijaitsee prefektuurin pohjoisosan tasankoalueen itäreunalla Naran eteläpuolella. Tenrissä on 65 806 asukasta (vuonna 2017) ja sen pinta-ala on 86,42 neliökilometriä.


title: Tenri

text: Tenri tunnetaan Edo-kaudella perustetun Tenrikyō-uskonnon kotikaupunkina, jossa sijaitsee monia uskontoon liittyviä laitoksia, kuten Tenrikyōn päärakennus, Tenri-yliopisto ja Tenri-yliopiston museo. Kaupunki onkin saanut uskonnolta nimensä: se perustettiin ja nimettiin vuonna 1954 kuuden kunnan kuntaliitoksen myötä. Kaupungissa kulkee Japanin vanhimmaksi tieksi sanottu "Yamanobe no michi", jonka varrella sijaitsee useita historiallisia kohteita, kuten Isonokamin pyhäkkö ja "kofun"-hautakumpuja. Tenriä palvelevat JR Nishi-Nihonin Sakurai-linja ja Kintetsu-rautateiden Tenri-linja.


title: Ghost of Love

text: Ghost of Love on The Rasmuksen "Black Roses" -albumin kolmas single. Kappale jaettiin radioille 8. kesäkuuta 2009.


title: Ghost of Love

text: Single julkaistiin ainoastaan radiopromona.


title: Nærøyfjorden

text: Nærøyfjorden on Sognevuonoon kuuluva ja Aurlandsfjordenista haarautuva sivuvuono Sognin ja Fjordanen läänissä Norjassa. Vuono sijoittuu kokonaan Aurlandin kunnan alueelle. Vuonna 2005 vuono pääsi yhdessä Geirangerfjordenin kanssa Unescon maailmanperintöluetteloon.


title: Nærøyfjorden

text: Vuonon eteläpäässä sijaitsee Gudvangenin kylä.


title: Mekanisoitu taisteluosasto

text: Mekanisoitu taisteluosasto on taisteluosasto, jonka erityisominaisuutena on se, että joukko liikkuu sen kalustoon kuuluvilla liikkuvutta parantavilla panssaroiduilla tela- tai pyöräajoneuvoilla. Joukon parempaa liikkuvuutta ajoneuvoilla voi kuvata myös puhumalla moottoroidusta joukosta sillä erotuksella, että moottoroituun joukkoon ei kuulu panssarivaunuja.


title: Mekanisoitu taisteluosasto

text: Mekanisoidussa taisteluosastossa voi esimerkiksi olla rynnäkköpanssarivaunuja, panssarivaunuja tai telatykkejä, joiden tarkoituksena on tukea sotatoimiyhtymänsä taistelua.


title: Mekanisoitu taisteluosasto

text: Eurooppalaisessa ja yhdysvaltalaisessa sotilaskielenkäytössä mekanisoitu tarkoittaa tavanomaista joukkoa nopeammin liikkuvaa ja yleensä tulivoimaisempaa yksikköä, kun taas neuvostoliittolaisessa, nykyään venäläisessä tai Itsenäisten valtioiden yhteisöjen puolustusvoimiin tai asevoimiin liittyvässä kielenkäytössä käsitteen mekanisoitu sijasta käytetään käsitettä moottoroitu.


title: Erityiskasvatus

text: Erityiskasvatus-termiä voidaan käyttää yläkäsitteenä puhuttaessa erityispedagogiikasta, erityisopetuksesta ja erityishuollosta.


title: Erityiskasvatus

text: Dianne ja Philip Fergusonin tutkimusten mukaan historian voi jakaa kolmeen osaan, joista ensimmäinen kuvataan perinteiden aikakaudeksi. Silloin käsitteet olivat paljon laajempia ja kaikkien ongelmien alku ja juuri tuntui olevan köyhyys. Köyhyyden katsottiin olevan väistämätön osa yhteiskuntaa ja varsinkin vammaisuuden katsottiin olevan Jumalan tahto. Varakkuuskaan ei suojellut perhettä jakamasta lapsen kohtaloa. Apua ei ollut tarjolla sillä yhteiskunta oli leimaava ja lääkärit eivät keskittyneet tämänkaltaiseen hoitoon, sillä sen uskottiin olevan enemmänkin kirkon työtä.


title: Erityiskasvatus

text: Kirkon valta oli 1700-luvun alussa horjumaton ja kirkko myös pyrki pappien kautta määrittelemään ja kirjaamaan alamaistensa epänormaalin käytöksen, kuten hulluuden ja vammaisuuden rajat. Tuolloin lääketiede ei nähnyt eroa tartuntataudin ja vammaisuuden välillä. Valistusaika toi mukanaan murroksen kirkon valtaan. Sitä alettiin enemmän kyseenalaistaa ja ”Jumalan rangaistusta” epäillä. Vaikka jo 1500-luvulla vammaisuus nähtiin biologisena ilmiönä, uskonnolliset selitykset kulkivat pitkään rinnalla.


title: Erityiskasvatus

text: Perinteitä seurasi Fergusonien mukaan professionalismin aikakausi, jolloin vaadittiin ”täydellisen lapsen” kasvatusta. Valistusajan jälkeen tiede sai uutta jalansijaa yhteiskunnassa. Ihmiset alkoivat vaatia valtion osallisuutta ja julkista vastuuta poikkeavien ja vammaisten lasten kasvatuksessa. Tiede sai kansan vakuuttuneeksi siitä, ettei köyhyyden ja poikkeavuuden tarvitse kulkea käsi kädessä. 1800-luvun yhteiskunnalliset muutokset merkitsivät käännettä vammaisten ihmisten perheiden elämässä. Tuolloin luotiin vammaisten koulutusta, työllistymistä ja sosiaalista osallistumista koskevat rakenteet, jotka ovat vieläkin perustuksina läsnä länsimaisissa yhteiskunnissa. Toisaalta lasten kasvatus nähtiin niin vaikeana, ettei lapsen omista vanhemmista ammattikasvattajien mielestä ollut siihen. Vanhemmat opetettiin riippuvaisiksi ammatti-ihmisten ohjeista, joka tuntuu heijastuvan tähän päivään asti.


title: Erityiskasvatus

text: Medikalisoitumisen aikakausi tuntui vievän pidemmälle vanhempien riippuvuutta. Professionalismin aikana tiedon määrä korostui siinä määrin, että tällöin jopa perinteet nähtiin hyvän kasvatuksen esteenä. Ammatti-ihmisten antamat kasvatusohjeet leimasivat vanhemmat kykenemättömiksi, jolloin ammattilaisten apuun tukeuduttiin entistä enemmän. Kasvatus ei ollut enää maalaisjärjen käyttämistä, vaan mysteeritiede. Tieto ei ollut tuolloin samalla tavalla saatavilla kuin nyt, jolloin ammattikasvattajilla oli enemmänkin oikeus ja velvollisuus astua vanhempien tilalle


title: Erityiskasvatus

text: Perhe sen ns. perinteisessä merkityksessä käsittää äidin, isän ja heidän terveet lapsensa. Sanalla ”vaivainen” kutsuttiin kaikkia henkilöitä, jotka putosivat perinteisen perheen ulkopuolelle .


title: Erityiskasvatus

text: Kasvatuksen ammatti-ihmiset luokittelivat lasten diagnoosia annettaessa vanhempien reaktion kahdella tavalla. Ensimmäinen määrittelee sen, mitä vanhemmat tuntevat lastaan kohtaan diagnoosin jälkeen eli miten diagnoosi vaikutti vanhempien tunne-elämään ja miten se vaikutti käyttäytymiseen lapsen kanssa. Reaktiossa olennaisinta oli se, miten vanhemmat toimivat ja tuntevat eri tavalla. Toinen kohta käsitteli syytä vanhempien reaktioon. Yleispätevä eli normatiivinen reaktio oli ammatti-ihmisille tutumpi, sillä oletettiin, että diagnoosi aina järkyttäisi perheen tasapainoa eli vammaisuuden katsottiin aina aiheuttavan tunne-elämän tai käyttäytymisen ongelmia perheen sisällä. Vieraampi reaktio ammattilaisille oli tilannekohtainen reagoiminen diagnoosiin. Reaktio vaihteli perheittäin tilanteen ja sosiaalisen ympäristön mukaan. Perhe jolla oli vahva sosiaalinen verkosto, saattoi reagoida tilanteeseen paljon rauhallisemmin kuin toinen perhe, eikä diagnoosi välttämättä aiheuttanut suuria tasapaino-ongelmia perheen sisällä.


title: Erityiskasvatus

text: Vanhempien suhde lasta hoitaviin ammattilaisiin tuli olla positiivinen, luottavainen ja kunnioittava. Hyvä suhde hoitavaan henkilökuntaan auttaa vanhempia jaksamaan. Monet vanhemmat ovat vahvempia, joustavampia ja sopeutuvampia kuin moni ammattilainen osaisi odottaa. Vanhempien tukeminen on tärkeää perheen hyvinvoinnille. Määttä kuvaa neljää eri tapaa: yksilöllinen tuki, ryhmäneuvonta, vanhempien opettaminen ja vanhempien valtaistuminen. Nämä ovat enemmänkin vaiheita kuin tapoja. Jokainen vanhempi tarvitsee aluksi yksilöllistä tukea hyväksyäkseen omat tunteensa. Ryhmäneuvonta eli vertaistuki voi olla vaikeamman vamman tapauksessa välttämätöntä, jotteivät vanhemmat tunne olevansa yksin mutta tämä vaihe ei ole välttämätön jokaisen perheen kohdalla. Kolmas ja neljäs vaihe tulevat kuvioihin alitajuntaisesti heti diagnoosin jälkeen, mutta pääsee tietoisuuteen vasta kun vanhempien suurimmat tunteet ovat purkautuneet. Vanhemmat oppivat hoitohenkilökunnalta mikä lasta vaivaa ja kuinka häntä tulisi parhaalla mahdollisella tavalla. Kuitenkin vanhemmat haluavat enemmän tietoa lapsen opettamisesta, kasvusta ja kehityksestä ja koulunkäyntimahdollisuuksista.


title: Erityiskasvatus

text: Ammatti-ihmisten suhtautumista kuvaa ehkä parhaiten kirjassa oleva lause: ”Vanhempien katsotaan tarvitsevan paljon tukea kyetäkseen näkemään lapsensa realistisesti”. Positiiviselta kantilta katsottuna tämä kuvaa ammatti-ihmisten omistautumista ja hyväsydämisyyttä vammautunutta lasta ja hänen perhettään kohtaan, jotta kaikki osapuolet saisivat tarvitsemansa tuen ja avun. Lausetta on kuitenkin helppoa katsoa myös negatiiviselta kannalta. Sinä on havaittavissa ylimielinen asenne ja professionalismista tuttu ajatus, että lapsen omat vanhemmat ovat kasvatuksen suhteen amatöörejä.


title: Erityiskasvatus

text: Jokainen perhe saa erilaista palvelua erilaisilta lääkäreiltä ja jokainen tulkitsee saamansa palvelun tavallaan. Monet vanhemmat ylistävät Suomea ja sen edistyksellisiä sosiaalipalveluja, mutta on myös monia jotka rasittuvat huonosta palvelusta ja näkevät esimerkiksi Kelalta tuen hakemisen hyvin raskaana prosessina, koska näkyvästi vammainen lapsi pitää todeta tukikelpoiseksi. Perheen vanhemmat voivat kokea stressiä, mikä ei johdu lapsen vammaisuudesta vaan elämästä ja sen realiteeteista. Diagnoosin jälkeen ei aina osata kuvitella elämää realistisesti, jolloin arki saattaa yllättää. Usein vanhempien stressin syynä on juuri huono tuki- ja palvelujärjestelmä


title: Erityiskasvatus

text: Määtän mukaan ammatti-ihmisten asenteet ja ammattikäytännöt ovat muuttuneet dramaattisesti. Vaikka menneiden aikojen ajattelutapoja on vielä huomattavissa, painotus on aivan toinen ja vanhemmat nähdään yhteistyökumppaneina. Kaikilla aloilla alkaa näkyä tämä sama ilmiö, jota Määttä sanoo kirjassaan palvelukulttuuriksi. Juuri palvelukulttuurin kehittymistä Määttä kutsuukin neljänneksi eli psykokulttuurin aikakaudeksi.


title: Erityiskasvatus

text: 1980-luvulla, jolloin psykologia oli todella popularisoitu, itsensäkehittämiskurssit ja ihmissuhdeohjelmat alkoivat pyöriä TV-ruudussa. 1990-luvulle tultaessa alkoivat erilaiset kokeilu- ja kehittämishankkeet värittämään sosiaalipalveluiden kenttää ja vanhemmat toimivat myös niiden suunnittelussa ja toteutuksessa aktiivisesti mukana tuoden moniammatillisuuden tavallisten ihmisten sanavarastoon. Tämän päivän lapsena on hyväksyttävämpää, että perheessä on vammainen lapsi tai että joku perheestä tarvitsee psykologista tukea. Vanhempien saama tuki on 2000-luvun Suomessa laajaa ja laadukasta.


title: Sværafjorden

text: Sværafjorden on Sognevuonoon kuuluva ja Vetlefjordenista haarautuva sivuvuono Sognin ja Fjordanen läänissä Norjassa. Vuono sijoittuu kokonaan Balestrandin kunnan alueelle.


title: Sværafjorden

text: Vuonon varrella sijaitsevat Sværenin, Dalen ja Sværafjordenin kylät.


title: Challenger (täsmennyssivu)

text: Challenger tarkoittaa seuraavia asioita:


title: Vakka-Suomen Panimo

text: Vakka-Suomen Panimo Oy on vuonna 2007 perustettu pienpanimo, joka valmistaa Prykmestar-oluita Uudessakaupungissa. Panimon Prykmestar SavuKataja palkittiin 2009 vuoden oluena.


title: Vakka-Suomen Panimo

text: Yhtiö tuottaa sekä pysyviä tuotteita että kausioluita seuraavilla nimikkeillä:


title: Barsnesfjorden

text: Barsnesfjorden on Sognevuonoon kuuluva ja Sogndalsfjordenista haarautuva sivuvuono Sognin ja Fjordanen läänissä Norjassa. Vuono sijoittuu kokonaan Sogndalin kunnan alueelle. Sen pituus on 5 kilometriä.


title: Eidsfjorden

text: Eidsfjorden on Sognevuonoon kuuluva ja Sogndalsfjordenista itään haarautuva sivuvuono Sognin ja Fjordanen läänissä Norjassa. Vuono sijoittuu kokonaan Sogndalin kunnan alueelle.


title: Eidsfjorden

text: Sen itäpäädyssä sijaitsee Eiden kylä.


title: Indrefjorden

text: Indrefjorden on Sognevuonoon kuuluva ja Arnafjordenista haarautuva sivuvuono Sognin ja Fjordanen läänissä Norjassa. Vuono sijoittuu kokonaan Vikin kunnan alueelle.


title: Framfjorden

text: Framfjorden on Sognevuonoon kuuluva ja Arnafjordenista haarautuva sivuvuono Sognin ja Fjordanen läänissä Norjassa. Vuono sijoittuu kokonaan Vikin kunnan alueelle.


title: Gaupnefjorden

text: Gaupnefjorden on Sognevuonoon kuuluva ja Lustrafjordenista haarautuva sivuvuono Sognin ja Fjordanen läänissä Norjassa. Vuono sijaitsee kokonaan Lusterin kunnan alueelle. Vuonon pituus on neljä kilometriä.


title: Gaupnefjorden

text: Gaupnefjordenin perällä sijaitsee Gaupnen kylä.


title: Kasvatussosiologia

text: Kasvatussosiologia on tutkimusala, jolla on yhteyksiä sekä sosiologiaan että kasvatustieteeseen. Kasvatussosiologiassa tutkitaan sekä mikro- että makrotasolla kasvatukseen liittyviä sosiaalisia suhteita ja sosiaalisia rakenteita, kuten luokkahuonedynamiikkaa tai koulutusjärjestelmien kehittymistä ja muuttumista. Kasvatussosiologiassa voidaan tutkia myös muun muassa työelämän täydennyskoulutuksen, ammatillisen koulutuksen ja johtajuuskoulutuksen merkitystä ja tarpeellisuutta.


title: Kasvatussosiologia

text: Kasvatussosiologian historia liittyy sosiologian historiaan. Yhdysvalloissa se alkoi normatiivisena pedagogisena sosiologiana 1800-luvun lopulla ja Euroopassa mannereurooppalaisena sosiaalipedagogiikkana. Suomalaiset uranuurtajat olivat aikuiskasvatuksen piiristä. Kasvatussosiologian lehtorin virka perustettiin Jyväskylän yliopistoon vuonna 1968 ja kasvatussosiologian professuuri Joensuun korkeakouluun vuonna 1980. Ensimmäinen oppikirja ja yleisteos oli Kalevi Kivistön ja Tapio Vahervan "Kasvatussosiologia" vuodelta 1972.


title: Kasvatussosiologia

text: Nykyisin rajat kasvatussosiologian rajat filosofiaan, politiikan tutkimukseen ja sosiaalipsykologiaan ovat hämärtyneet. Tutkimusalojen sisällöt muuttuvat yhteiskunnallisen muutoksen mukana.


title: Cor Pot

text: Cor Pot (s. 8. kesäkuuta 1951) on alankomaalainen jalkapallovalmentaja ja entinen pelaaja. Elokuusta 2016 lähtien hän on toiminut turkkilaisen Fenerbahçe SK:n apulaisvalmentajana.


title: Cor Pot

text: Potin pelaajaura jäi meriittien valossa vaatimattomaksi, mutta se kesti kuitenkin 12 vuotta. Tuona aikana Pot edusti pääsarjatasolla Sparta Rotterdamia, MVV Maastrichtia, HFC Haarlemia ja SBV Excelsioria. Haarlemin kanssa Pot putosi liigasta kaudella 1974/75, minkä jälkeen hän jatkoi uraansa Excelsiorissa, joka putosi sarjasta seuraavalla kaudella. Pot kuitenkin jatkoi uraansa seurassa aina uransa loppuun, vuoteen 1981 saakka ja oli voittamassa Eerste Divisietä kaudella 1978/79.


title: Cor Pot

text: Valmentajana Pot on tehnyt pitkän uran niin Alankomaissa kuin ulkomaillakin. Hän aloitti 1983 SBV Excelsiorin apulaisvalmentajana ja siirtyi 1984 Ab Fafién apulaiseksi Feyenoordiin. Hän toimi seuran valmennusjohdossa kolme kautta, joista viimeisen Rinus Israëlin alaisuudessa.


title: Cor Pot

text: Päävalmentajana Pot debytoi 1989 RBC Roosendaalissa. Yhden kauden jälkeen hän siirtyi toiseen Eerste Divisie -seuraan, NAC Bredaan. Kahden kauden jälkeen hän palasi takaisin SBV Excelsioriin, tällä kertaa päävalmentajaksi. Menestystä ei kuitenkaan tullut toivotulla tavalla ja 1994 hän jätti seuran ja siirtyi vuodeksi valmentamaan egyptiläistä El Mastria.


title: Cor Pot

text: 1995–97 Pot toimi Telstarin apulaisvalmentajana, mutta menestys Eerste Divisiessä oli jälleen vaisua. Hän piti taukoa valmennuksesta kolmisen vuotta, kunnes siirtyi maaliskuussa 2000 saksalaisen Dynamo Dresdenin päävalmentajaksi. Hän valmensi seuraa kaiken kaikkiaan vuoden verran saaden potkut maaliskuussa 2001.


title: Cor Pot

text: Vuonna 2001 Pot palasi kotimaahansa ja siirtyi Alankomaiden jalkapalloliiton palvelukseen. Hän toimi viisi vuotta nuorisovalmentajana eri ikäluokkien parissa. 2002–2003 hän valmensi alle 21-vuotiaiden maajoukkuetta.


title: Cor Pot

text: Heinäkuussa 2006 Pot siirtyi valmentamaan Venäjälle, jossa hän toimi Dick Advocaatin aisaparina FK Zenitissä. Kaksikko juhli seuran kanssa Venäjän mestaruutta 2007 ja UEFA Cupin voittoa 2008. Heinäkuussa 2009 hän jätti Zenitin ja palasi Alankomaiden alle 21-vuotiaiden maajoukkueen päävalmentajaksi. Potin johdolla Alankomaat jäi rannalle alle 21-vuotiaiden EM-kisoista 2011, mutta selvisi lopputurnaukseen kaksi vuotta myöhemmin. Alankomaat eteni Israelissa pelatuissa kisoissa välieriin, joissa hävisi Italialle 1–0. Pot jätti tehtävänsä kisojen jälkeen, kuten oli jo keväällä ilmoittanut.


title: Cor Pot

text: Elokuussa 2016 Dick Advocaat nimesi Potin Fenerbahçe SK:n valmennustiimmiin apuvalmentajaksi.


title: Amerikanhuuhkaja

text: Amerikanhuuhkaja ("Bubo virginianus") on amerikkalainen suurikokoinen pöllö.


title: Amerikanhuuhkaja

text: Linnun pituus on 46–63,5 cm, siipien kärkiväli 91–152 cm ja paino 900–1 800 g. Kooltaan amerikanhuuhkaja on selvästi huuhkajaa pienempi. Sen väritys vaihtelee punaruskeasta harmaaseen ja mustavalkoiseen. Sillä on keltaiset silmät oranssin naamakiehkuran keskellä ja pitkät korvatöyhdöt. Naaras on koirasta kookkaampi.


title: Amerikanhuuhkaja

text: Amerikanhuuhkaja elää kaikissa kolmessa Uuden maailman maanosassa, pohjoisessa Alaskasta ja Kanadan keskiosista Yhdysvaltain kautta Keski-Amerikkaan ja monin paikoin Etelä-Amerikassa, kuten Andeilla, Amazonin altaan eteläpuolella ja aivan mantereen koillisella rannikkokaistaleella. Sen elinympäristön ala on noin 24 miljoonaa neliökilometriä ja maailman populaation koko on noin 5,3 miljoonaa yksilöä. Se on enimmäkseen paikkalintu, jonka pohjoisimmat kannat voivat muuttaa hieman etelämmäksi talveksi.


title: Amerikanhuuhkaja

text: Lajille kelpaavat monenlaiset elinympäristöt tiheistä metsistä aavikoihin ja kaupunkien puistoihin.


title: Amerikanhuuhkaja

text: Amerikanhuuhkaja ei rakenna varsinaista pesää, vaan pesii esimerkiksi muiden lintujen, kuten varislintujen, haukkojen tai haikaroiden vanhoihin pesii, rakennuksiin, kalliojyrkänteen ulkonemalle, puun onkaloon tai vanhaan oravanpesään. Naaras munii 2–4 munaa, joita se hautoo 26–35 päivää. Poikaset lähtevät pesästä 6–7 viikon ikäisinä ja oppivat lentämään 9–10 viikkoisina, jonka jälkeen emot ruokkivat niitä vielä joidenkin viikkojen ajan. Poikaset itsenäistyvät syksyllä ja lähtevät vaeltamaan jopa 250 kilometrin päähän. Laji on yksiavioinen ja sen reviirin koko on noin 2,5 neliökilometriä. Vankeudessa se on elänyt yli 30-vuotiaaksi, luonnossa vanhin yksilö on ollut 13-vuotias.


title: Amerikanhuuhkaja

text: Amerikanhuuhkajan pääravintoa ovat kanit ja jänikset, mutta sen ruokavalioon kuuluvat myös jyrsijät ja muut nisäkkäät, linnut, matelijat, sammakkoeläimet, kalat, kovakuoriaiset ynnä muut selkärangattomat ja tuoreet raadot.


title: Legends of Rock – Kiss

text: Legends of Rock – Kiss on hard rock -yhtye Kissin kokoelma-albumi. Se julkaistiin 14. heinäkuuta 2009 levymerkillä Universal Music.


title: Jadakiss

text: Jadakiss (oikealta nimeltään Jason Phillips, s. 27. toukokuuta 1975 Yonkers, New York) on yhdysvaltalainen rap-artisti. Hän kuuluu myös The LOX ja Ruff Ryders -yhtyeisiin.


title: Jadakiss

text: 17-vuotiaana Jadakiss oli freestyle-räppäri. Hän ja jotkut hänen ystävistään saivat mahdollisuuden kilpailla "Jack the Rapist" -kilpailussa, Floridassa. Myöhemmin hän tapasi Ruff Rydersin Deen ja Wahin, joiden kanssa hän alkoi räpätä.


title: Toivo Haapala

text: Toivo Haapala (s. 8. kesäkuuta 1941 Keuruu) on suomalainen helluntailiikkeen vaikuttaja ja kristillinen kirjailija. Hän oli Jyväskylän helluntaiseurakunnan johtaja vuodesta 1985 vuoteen 2005, jolloin hän jäi eläkkeelle. Haapala on naimisissa, ja hänellä on seitsemän lasta. Haapalan veli Onni Haapala oli Kuopion helluntaiseurakunnan johtaja.


title: Sosiaalilääketiede

text: Sosiaalilääketiede on monitieteinen tutkimusala, joka tutkii sosiaalisten ja taloudellisten tekijöiden vaikutusta terveyden eri osa-alueisiin. Ala on erkaantunut lääketieteestä 1800-luvulla. Alan juuret ovat teollistumisessa ja sen mukaantuomien terveysongelmien tunnistamisessa. Alan uusi nousukausi oli sotien jälkeen hyvinvointivaltion rakentuessa. Tällöin suomalaisiin yliopistoihin perustettiin alaan liittyviä professuureja.


title: Sosiaalilääketiede

text: Alan perusajatus on, että sairastavuus on yhteydessä ihmisen sosiaaliseen asemaan: mitä alhaisempi sosiaalinen asema sitä enemmän sairastavuutta ja sitä lyhyempi elämä. Eri sosiaaliryhmien välisiä terveyseroja pyritään selittämään sosiaalisten taustatekijöiden avulla.


title: Ace Hood

text: Antoine McColister (syn. 11. toukokuuta 1988, Broward County, Florida), tunnetaan paremmin taiteilijanimellään Ace Hood, on yhdysvaltalainen rap-artisti.


title: Ace Hood

text: Ace Hoodin debyyttialbumi "Gutta" julkaistiin loppuvuodesta 2008. Albumilta julkaistiin singlet "Cash Flow" (feat. T-Pain & Rick Ross) ja "Ride" (feat. Trey Songz).


title: Ace Hood

text: Kesällä 2009 julkaistiin Ace Hoodin toinen studioalbumi "Ruthless". Albumin ensimmäisellä "Overtime" -nimisellä singlellä vierailivat Akon ja T-Pain. Albumi toinen single oli "Loco wit the Cake".


title: Ace Hood

text: Vuonna 2011 julkaistiin "Hustle Hard" -single. Albumi Blood, Sweat and Tears julkaistiin loppukesästä 2011.


title: Charles Alois Ramsay

text: Charles Alois Ramsay (myös Carl Aloys Ramsay tai Karl Alois Ramsay) oli skotlantilais- tai englantilaissyntyinen henkilö, joka laati 1600-luvulla englantilaisesta Sheltonin pikakirjoitusjärjestelmästä käännöksiä useille eri kielille. Ramsayn syntymä- tai kuolinaika ei ole tiedossa, eikä hänen elämästään tiedetä kuin että hän matkusteli eri maissa ja julkaisi pikakirjoitusjärjestelmän oppikirjoja eri kielille.


title: Charles Alois Ramsay

text: Ramsay julkaisi Sheltonin järjestelmästä käännöksen latinan kielelle vuonna 1678, saksan kielelle hiukan myöhemmin samana vuonna ja ranskan kielelle vuonna 1681. Hän teki myös italiankielisen version, mutta sitä ei tiettävästi julkaistu.


title: Styles P

text: David Styles (s. 28. marraskuuta 1974), tunnetaan paremmin taiteilijanimellään Styles P, on yhdysvaltalainen rap-artisti. Hän kuuluu ￼￼The Lox ja Ruff Ryders -hip hop-yhtyeisiin.


title: Backspacer

text: Backspacer on yhdysvaltalaisen rockyhtye Pearl Jamin yhdeksäs albumi. Albumi julkaistiin Yhdysvalloissa 20. syyskuuta 2009. Pearl Jam julkaisi albumin omakustanteena Yhdysvalloissa ja kansainvälisesti Universal Music Groupin kautta. Yhtye alkoi työstää jatkoa edelliselle albumille, Pearl Jamille (2006), vuoden 2008 alussa. Albumi on saanut vaikutteita popista ja New Wavesta.


title: Backspacer

text: Albumi nousi Suomen virallisen listan sijalle 11.


title: Backspacer

text: Kaikki kappaleet on sanoittanut Eddie Vedder.


title: Wiima K202

text: Wiima K202 on Oy Wiima Ab:n vuosina 1984–1993 valmistama kaupunkibussikori. Suurin osa busseista toimitettiin korkealattiaisella alustalla, joka oli yleensä Volvo B10M. Joissakin autoissa alustana oli Volvo B10M-alustan riisuttu, mutta samalla moottorilla varustettu versio B9M. Bussista on myös nivelversio N202.


title: Wiima K202

text: Volvo toi ensimmäisen makaavalla, matkustamon alle sijoitetulla moottorilla varustetun linja-autonalustansa (B655) markkinoille jo vuonna 1951, ja vuonna 1963 sen seuraajaksi tuli uudistettu malli B755. Näitä malleja olivat vaivanneet tekniset ongelmat, mutta vuonna 1965 esitelty, täysin uusittu malli B58 oli kypsä tuote. Vuodenvaihteessa 1979–1980 esiteltiin B58:sta edelleen kehitetty malli B10M, jonka rinnalle tuli vuonna 1982 "säästömalli" B9M.


title: Wiima K202

text: Wiima valmisti ensimmäiset varsinaiset kaupunkilinja-autot Helsingin kaupungin liikennelaitokselle vuosina 1958–1960. Wiiman kaupunkikoria uudistettiin vuosina 1961 ja 1966, ja näistä uudempi versio oli ensimmäinen, jota tehtiin myös muille kuin HKL:lle. Wiima K202:n edeltäjät, Wiima K100 ja K200, esiteltiin 1970-luvun puolivälissä. Wiima K202:n ensiesiintyminen tapahtui Linja-autoliiton vuosikokouksen yhteydessä pidetyssä linja-autonäyttelyssä Jyväskylässä kesäkuussa 1984.


title: Wiima K202

text: Wiima K202:sta ja sen nivelbussiversiosta N202 tuli eräänlainen pääkaupunkiseudun yleislinja-auto, jota tehtiin Helsingin kaupungin liikennelaitokselle sekä Helsingin, Espoon ja Vantaan alueen yksityisille liikenteenharjoittajille yhteensä 710 kappaletta. HKL:lle tuli tätä mallia kaikkiaan 280 autoa ja ne kattoivat laitoksen kalustosta enimmillään 84 prosenttia. Muita huomattavia näiden mallien käyttäjiä olivat Suomen Turistiauto Oy (119 autoa), Vantaan Liikenne Oy (119 autoa), Espoon Auto Oy (102 autoa) ja Oy Liikenne Ab (36 autoa).


title: Wiima K202

text: Tampereen kaupungin liikennelaitos osti K202- ja N202-busseja 20 kappaletta vuosina 1987–1992. Näistä kymmenen tehtiin Volvo B10M:n telialustalle ja ne jäivät lajinsa ainoiksi Suomessa. TKL hankki myös ainoat pääkaupunkiseudun ulkopuolelle uusina toimitetut N202-nivelbussit. Turussa ostajana ei ollut liikennelaitos, vaan siellä autoja hankittiin TLO:n jäsenyrityksille. Uusia Wiima K202-busseja ostettiin lisäksi Hämeenlinnaan, Lahteen, Poriin, Raumalle, Heinolaan ja Ouluun. K202-busseja tehtiin myös vientiin; niitä toimitettiin muiden muassa Ruotsiin Boråsiin, Skövdeen ja Kiirunaan.


title: Wiima K202

text: Suurimmasta osasta tuotesarjan busseista luovuttiin 2000-luvulla. Pääkaupunkiseudulla K202- ja N202-autojen poistot alkoivat 1990-luvun aikana, ja niiden tilalle alettiin hankkia matalalattiabusseja. Myös vaatimukset kaluston iästä kasvoivat liikenteen kilpailutuksen astuttua kuvaan. HKL:n autot myytiin pääosin Baltiaan ja Venäjälle, muilta pääkaupunkiseudun liikennöitsijöiltä niitä päätyi kymmenille liikenteenharjoittajille eri puolille Suomea. Käytettyjä K202- ja N202-busseja vietiin myös Ruotsiin ja Norjaan. Pääkaupunkiseudulla Wiima K202 mallia on vielä yksi, Vantaan Varian auto 425. Satunnaisia Wiimoja löytyy ympäri Suomea, muun muassa Savonlinjalta Turussa.


title: Terra Incognita (Juliette Lewisin albumi)

text: Terra Incognita on Juliette Lewisin albumi, joka julkaistiin 1. syyskuuta 2009. Sen on tuottanut Omar Rodriguez Lopez. Sävellykset Juliette on tehnyt yhteistyössä Chris Watsonin ja Omar Rodriguez Lopezin kanssa.


text: Kaikki kappaleet sanoittanut Juliette Lewis.


title: Chhatrapur

text: Chhatrapur () on kaupunki Ganjamin piirikunnassa Odishan osavaltiossa Intiassa. Vuoden 2001 väestönlaskennan mukaan siellä oli 20 228 asukasta. Kaupunki sijaitsee Berhampurin kaupungista koilliseen.


title: Eckankar

text: Eckankar on uusi uskonnollinen liike. Sen pääpaikka on Chanhassenissa, Minnesotassa, jossa vuonna 1990 valmistunut ECK-temppeli sijaitsee. Uskonto katsoo edustavansa muinaista viisautta. Nykyisessä muodossaan sen perusti Paul Twitchell vuonna 1965. Twitchellin kuoltua vuonna 1971 liikkeen johtajaksi nousi Darwin Gross. Gross johti liikettä vuoteen 1981, jolloin tehtävä siirtyi nykyiselle johtajalle, Sri Harold Klempille.


title: Eckankar

text: Liike on saanut vaikutteita erityisesti sikhiläisestä Sant Mat -perinteestä sekä teosofiasta. Se opettaa, että ihmiset ovat sieluja, joiden tarkoitus on henkinen kasvaminen. Keskeisessä asemassa ovat henkiset harjoitukset, joiden tarkoituksena on "Jumalan Valon ja Äänen" kokeminen. Harjoitusten avulla voidaan liikkeen mukaan myös siirtyä sielunmatkassa ylemmälle tietoisuuden tasolle. Sielunmatkassa sielu jättää fyysisen kehon ja matkustaa hengellisiin maailmoihin. Liikkeen mukaan jotkin unet ovat ennustavia. Liikkeen opetuksiin kuuluvat myös esimerkiksi henkioppaat, magia, telepatia ja selvänäköisyys.


title: Eckankar

text: Liikkeen kannattajat uskovat myös Jumalasta lähtöisin olevaan virtaukseen, jota kutsutaan nimellä ECK tai Pyhä Henki. Se ilmenee Valona ja Äänenä. Monien uskonnollisten hahmojen, kuten Mooseksen ja Paavalin uskotaan kokeneen Jumalan Valon ja Äänen. Liike tunnustaa karman lain, josta katsotaan olevan mahdollista vapautua. Jälleensyntymä tapahtuu sille, joka joko tarvitsee sitä tai joka itse sen valitsee. Eckankar opettaa, että henkisten harjoitusten avulla ihminen voi nähdä entiset elämänsä. Sri Harold Klempin mukaan useimmat Maan päällä olevat ihmiset ovat eläneet täällä jo aiemmin ja palanneet.


title: Eckankar

text: Liike opettaa, että on olemassa lukuisia ECK-mestareita, joita voidaan verrata suojelusenkeleihin. Joidenkin ECK-mestareiden maallinen olemassaolo ja historiallisuus on kyseenalaistettu. Esimerkiksi Rebazar Tarzsin sanotaan olleen Paul Twitchellin henkinen opettaja, joka yhä elää yli 500-vuotiaana Hindukuš -vuorilla. Gakko-niminen ECK-mestari tuli kuusi miljoonaa vuotta sitten Retzin kaupungista Venukselta.


title: Eckankar

text: Eckankarin organisaatio on hierarkkinen; liikkeen johtajaa pidetään elävänä ECK-mestarina, Mahantana. Nykyinen elävä ECK-mestari on Sri Harold Klemp. Liike vihkii pappeja.


title: Eckankar

text: Jumalan muinaiseksi nimeksi sanotun HU:n laulaminen on tärkeä uskonnonharjoitusmuoto. Sitä pidetään rakkauslauluna Jumalalle. Uskonnon pyhät kirjoitukset sisältyvät Shariyat-Ki-Sugmadiin.


title: Eckankar

text: Eckankar on levinnyt laajalti eri puolille maailmaa, myös Suomeen. Suomessa se aloitti toimintansa vuonna 1973. Toiminta kuitenkin hiipui ja se on alkanut uudelleen vuonna 2002. Jäseniä on yli sadassa maassa. Tunnettuihin liikkeen arvostelijoiden joukkoon kuuluu David C. Lane.


title: Nordfjord

text: Nordfjord (tai Nordfjorden) on Sognin ja Fjordanen läänissä Norjassa sijaitseva 106 kilometriä pitkä vuono. Se on Norjan kuudenneksi pisin vuono.


title: Nordfjord

text: Vuonon ympärillä sijaitsee viisi kuntaa: Vågsøy, Bremanger, Eid, Gloppen ja Stryn.


title: Nordfjord

text: Nordfjordin sivu- ja osavuonot lännestä itään:


title: Koripallo kesäolympialaisissa 1964

text: Koripallo oli vuoden 1964 kesäolympialaisissa ohjelmassa kuudetta kertaa olympialaisten historiassa.


title: Kauhujen ikkuna

text: Kauhujen ikkuna on brittiläinen elokuva vuodelta 1973. Se kertoo Ellen Wheeler -nimisestä naisesta (Elizabeth Taylor), joka kertoo nähneensä ikkunastaan murhan, mutta ei pysty todistamaan sitä. Lajityypiltään elokuva on psykologinen trilleri.


title: Nicolás Pareja

text: Nicolás Martín Pareja (s. 19. tammikuuta 1984 Buenos Aires, Argentiina) on argentiinalainen jalkapalloilija. Hän edustaa Espanjan Primera Divisiónissa pelaavaa Sevillaa ja on pelipaikaltaan keskuspuolustaja.


title: Nicolás Pareja

text: Vuonna 2006 Pareja siirtyi kotimaansa Argentinos Juniorsista belgialaiseen Anderlechtiin 2 miljoonan euron siirtosummalla. Hänen oli tarkoitus tulla korvaamaan Vincent Kompanyita, joka jätti seuran samana kesänä. Huolimatta pienistä loukkaantumisista Pareja nousi joukkueen puolustuksen tukipilariksi yhdessä toppariparinsa Roland Juhászin kanssa. Ensimmäinen kausi Anderlechtissa päättyi pääsarjamestaruuteen.


title: Nicolás Pareja

text: Kesällä 2008 Parejasta kilpailivat muun muassa Espanyol ja Tottenham. Lopulta hän siirtyi espanjalaisseuraan 4,5 miljoonan euron siirtosummalla.


title: Nicolás Pareja

text: Heinäkuussa 2010 hän siirtyi venäläisseura Spartak Moskovaan.


title: Nicolás Pareja

text: Pareja sai ensimmäisen kutsunsa Argentiinan maajoukkueeseen ystävyysotteluun Venäjää vastaan sekä kahteen MM-karsintaotteluun Brasiliaa ja Paraguayta vastaan. Kyseisissä otteluissa Pareja ei kuitenkaan päässyt kentälle, joten ensiesiintyminen maajoukkuepaidassa jäi vielä toistaseksi tekemättä.


title: Didyma

text: Didyma () oli Vähässä-Aasiassa lähellä Miletosta sijainnut oraakkelistaan tunnettu Apollonin pyhäkköalue ja temppeli. Persialaiset tuhosivat temppelin 400-luvulla eaa., mutta sen jälleenrakennustyöt alkoivat noin vuonna 300 eaa. ja jatkuivat roomalaiskaudelle. Temppeli ei kuitenkaan koskaan valmistunut. Hallinnollisesti Didyman alue oli osa Miletoksen kaupunkivaltiota ja se sijaitsi noin 20 kilometriä Miletoksesta etelään.


title: Didyma

text: Oraakkelista ja temppelistä vastasivat aluksi brankhidien pappissuku, joka kuitenkin hävisi persialaisten tuhottua temppelin. Didyma tunnettiin antiikin aikana brankhidien mukaan myös nimellä "Brankhidai".


title: Didyma

text: Didyma sijaitsee Aydınin maakunnassa neljän kilometrin päässä Didimin suositusta lomakaupungista. Kaupungin alkuperäinen nimi oli Yenihisar, mutta se nimettiin Didimiksi vuonna 1991 Didyman historiallisen kohteen mukaan. Didymasta luoteeseen sijaitsi Panormoksen satama (nykyinen Kovella) ja lännessä Poseidoninniemi (nykyinen Tekağac burnu). Didyma on yksi Turkin suosituimmista turistikohteista, ja siellä käy vuosittain tuhansia kävijöitä.


title: Didyma

text: Arkaaisella ajalla Didyman Apollonin oraakkelista vastasivat Brankhidien pappissuku. Itse oraakkelivastaukset antoi papitar ("profêtis"), joka istui temppelin sisällä olevan pyhän lähteen vierellä. Papit tulkitsivat oraakkelin vastauksen. Oraakkeli oli toiminnassa aina vuoteen 494 eaa. asti, jolloin persialaiset tuhosivat temppelin. Seuraavan kerran oraakkeli oli taas toiminnassa vuonna 331 eaa. ja se jatkoi toimintansa aina 300-luvun jaa. loppuun asti, jolloin kristityt keisarit kielsivät pakanalliset oraakkelit.


title: Didyma

text: Vuodesta 331 eaa. eteenpäin papeista korkea-arvoisinta kutsuttiin profeetaksi ("profêtês"). Nykypäivään on säilynyt piirtokirjoituksia, joihin on kirjattu kunkin vuoden profeetta. Profeetan valitseminen tapahtui niin että Miletoksen viisi "demosta" nimittivät kukin yhden ehdokkaan ja näistä valittiin yksi arpomalla. Tämä takasi että Apollonin suosima ehdokas voitti. Nimilistoissa esiintyy miletoslaisten nimien lisäksi myös roomalaisia nimiä, mutta he saattavat olla miletoslaisia, jotka olivat ottaneet roomalaisen nimen saadessaan Rooman kansalaisuuden. Miletoslaisten lisäksi myös Rooman keisarit Trajanus, Hadrianus ja Julianus valittiin profeetoiksi, mutta heidän tapauksessaan nimitys oli varmaankin vain kunnianosoitus ja he eivät luultavasti koskaan toimittaneet virkaan kuuluvia tehtäviä.


title: Didyma

text: Nykyaikaan on säilynyt 61 Didyman oraakkelin vastauksista, joista 31 pidetään jokseenkin autenttisina. Oraakkelivastausten määrää voi verrata 535 vastaukseen, jotka ovat säilyneet Delfoin oraakkelilta, joista suurinta osaa ei kuitenkaan pidetä aitoina. Didyman oraakkelin antamat vastaukset ovat etupäässä ohjeita ja sanktioita, eivätkä ne melkein koskaan sisällä ennustuksia; Eräs poikkeus on ennustus jonka mukaan Julianus Apostatan Persian sotaretkestä tulisi voittoisa. Vastaukset koskivat yleensä uskonnollisia tai julkisia asioita. Oraakkelille kysymyksiä esittäneet saattoivat olla niin kokonaisia kaupunkeja kuin yksityishenkilöitä. Suurin osa oraakkelin kysymysten esittäjistä oli joko Miletoksen kaupunki tai joku sen asukas. Myös Miletoksen kolonioista Kyzikoksesta ja Iasoksesta käytiin hakemassa neuvoa oraakkelilta. Oraakkelin neuvoa hakeneiden joukossa oli muun muassa Pergamonin kaupunki ja keisari Diocletianus.


title: Didyma

text:
Didymassa on sijainnut kolme eri Apollonin temppeliä. Ensimmäinen temppeli oli peräisin 600- tai 700-luvulta eaa. Tämän tilalle alettiin rakentaa uudempaa temppeliä noin vuosina 550-540 eaa. Persialaiset tuhosivat tämän vuonna 494 eaa. Kolmatta temppeliä alettiin rakentaa noin vuonna 300 eaa.
Didyman temppelin alue ("temenos") käsitti itse "Apollon Didymaeuksen" temppeli ("Didymeion") ja useita pienempiä temppelejä muille jumalille, kuten Artemiille ja Zeulle. Myös pieni Didyman kylä oli temppelin alueella. Alueella oli myös "kresmografion", jossa oraakkelin vastauksia säilytettiin ja pyhä lehto.


title: Didyma

text:
500-luvun puolivälissä rakennetun temppelin koosta ei ole tarkkaa tietoa. Tämän temppelin adyton oli noin 33 metriä pitkä ja 19 metriä leveä. Temppelin sisällä ollut pienempi temppelirakennus eli naos oli kooltaan ehkä 15x5 metriä. Naos saattoi olla vanhempi kuin sitä ympäröivä rakennus, mutta tästä ei ole varmuutta.
Hellenistisellä kaudella jälleenrakennettu temppeli oli kooltaan kolmanneksi suurin kreikkalaisessa maailmassa. Ainoastaan maailman seitsemään ihmeeseen kuulunut Artemiin temppeli Efesoksessa ja Samoksen Heraion olivat suurempia.
Temppeli oli erikoinen koska sillä ei ollut kattoa ("ὕπαιθρος, hupaithros"). Temppelin krepidoma eli jalusta oli 118 metriä pitkä ja 60 metriä leveä. Stylobaatti eli lattiataso oli kooltaan 109 metriä pitkä ja 51 metriä leveä. Temppelin pylväät olivat 19,7 metriä korkeat. Pylväiden sisälle jäänyt alue oli noin 87x29 metriä.
Temppelissä oli kahdet pylväsrivistöt kaikilla sivuilla ("peristyyli") ja 8 tai 12 pylvästä käsittänyt pronaos.
Peristyylin pylväät oli tehty joonialaiseen tyyliin ja osa muista pylväistä oli tehty korinttilaiseen tyyliin.
Temppeli on rakennettu niin että pronaos osoitti itään. Siihen ei kuulunut kreikkalaisille temppeleille tyypillistä opisthodomosta. Temppelin länsiosassa sijaitsi katoton adyton, eli temppelin pyhin osa, jossa sijaitsi pieni naos, joka saattoi olla alkuperäinen. Pronaos käsitti 12 pylvästä. Pronaoksen ja adytonin välissä oli seinä ja pronaoksesta pääsi adytoniin vain kahta käytävää pitkin. Käytävät johtivat rappusille, joita pitkin pääsi laskeutumaan adytoniin. Samoja rappusia pitkin pääsi itäiseen huoneeseen, joka oli adytonin ja pronaoksen välissä. Adytonin lattia oli 4 metriä tämän huoneen lattian alapuolella. Adytonissa kasvoi laakeripuita ja naoksen edessä oli lisäksi neljä pylvästä.


title: Didyma

text: Temppelirakennuksen omalaatuisuutta on yritetty selittää sillä että temppeli olisi saanut vaikutteita persialaisista palatsirakennuksista tai ptolemidien temppeleistä ja palatseista.


title: Didyma

text: Apollonin temppelin edessä sijaitsi pyöreä rakennelma, jonka halkaisija oli noin 8 metriä ja jonka länsi ja itäsivulla oli oviaukot. Tämän uskotaan olevan sama alttari, johon maantieteilijä Pausanias viittaa teoksessaan. Pausaniaan mukaan alttari oli tehty uhrieläinten tuhkista ja verestä. Arkeologisissa kaivauksissa on löydetty palaneiden luiden jäänteitä ja ruukkujen palasia. Nämä löydöt on ajoitettu 600-luvulle eaa. Tarinan mukaan alttari oli Herakleen rakentama.


title: Didyma

text: Apollonin temppelin edessä oli myös 125 metriä pitkä terassi, jonka päällä oli temppelille lahjoitettuja patsaita. Terassin ja temppelin välissä oli stadion. Alueella oli myös "kresmografion"; rakennus, jossa säilytettiin oraakkelin antamia vastauksia. Kresmografionin tarkkaa sijaintia ei tiedetä, mutta erään lähteen mukaan se sijaitsi temppelistä luoteeseen. Toinen tärkeä rakennus oli niin sanottu profeetan talo, jonka seiniin oli kirjattu ylös kunkin vuoden profeetta piirtokirjoituksella. Talon uskotaan toimineen profeetan asuinsijana. Suuri määrä tämän rakennuksen osista on löytynyt ja niistä voidaan päätellä että rakennuksen etupuoli koostui neljästä doorilaiseen tyyliin koristellusta pylväästä. Rakennus oli ehkä peräisin 200-luvulta eaa. Profeetan talon tarkka sijainti ei ole tiedossa, mutta sen oletetaan olleen lähellä itse temppeliä. Erään tulkinnan mukaan kresmografion ja profeetan talo olivat yksi ja sama rakennus.


title: Didyma

text: Didyman alueella oli myös muita temppelejä ja alttareita, muun muassa Artemis Pythielle, Zeus Soterille ja muille jumalille. Alueella oli myös useita julkisia rakennuksia, muun muassa eräässä tekstissä noin vuodelta 180 mainitaan prytanien talo, jossa Miletoksen virkamiehet ottivat vastaan vieraita. Didymassa oli myös "gymnasion", roomalaiskaudella basilika ja kylpylä.


title: Didyma

text: Miletoksen ja Didyman välillä kulki niin sanottu pyhä tie, joka alkoi Miletoksen eteläportista ja jonka loppupäätä reunustivat useat patsaat. Keisari Trajanus antoi jälleenrakentaa tien ja samoihin aikoihin rakennettiin portti kohtaan jossa Didyman temppelialue alkoi. Tien pituus oli 16,4 kilometriä eli 11 roomalaista mailia.


title: Didyma

text: Pyhän tien temppelinpuoleista päätä reunustivat useat patsaat. Eräs patsaista esittää istuvaa Teikhioussan kuningasta Kharesta. Patsaassa on piirtokirjoitus: ”Olen Khares Klesioksen poika, Teikhioussan hallitsija, patsas Apollolle”. Tätä patsasta lukuun ottamatta Khareesta ei ole muuta tietoa. Osassa muissa patsaissa on myös omistus Apollonille. Patsas ei alkujaan ollut tarkoitettu kulttikuvaksi, mutta Khareen kuoleman jälkeen hänen patsaansa joutui palvonnan kohteeksi. Khareen patsas ja yhdeksän muuta, jotka yhdessä tunnetaan nimellä Khares-ryhmä, vietiin British Museumiin vuonna 1859. Myöhemmin muita patsaita on viety Louvreen ja Istanbulin arkeologiseen museoon.


title: Didyma

text: Pyhä tie mainitaan myös eräässä miletoslaisessa piirtokirjoituksessa, jossa kerrotaan miletoslaisen kulttiryhmästä "molpoi" (”laulajat”). Piirtokirjoitus on noin vuodelta 100 eaa., mutta sen alkuperä on luultavasti noin vuodelta 450 eaa. Ryhmään kuului useita korkea-arvoisia miletoslaisia, kuten "stefanefor" (kruununkantaja), joka oli Miletoksen vuotuinen eponyymi virkamies. Ryhmän tuli säännöllisesti tehdä pyhiinvaellusmatka Miletoksen "Apollon Delfinoksen" temppelistä Didymaan. Piirtokirjoitus määrää millaisia riittejä ryhmän tuli tehdä eri paikoissa tien varrella. Riitteihin kuului esimerkiksi uhrauksia ja hymnien laulamista.


title: Didyma

text: Konon ja Varro kertovat teoksissaan Didyman oraakkelin alkuperän. Defoilaisella Demokloksella oli poika Smikros, jonka kanssa hän purjehti Delfoista Miletokseen oraakkelin ohjeiden mukaan. Poika karkasi kuitenkin ja eräs Eritharses otti hänet kasvatikseen. Smikron meni tämän jälkeen naimisiin joko Eritharseen tyttären kanssa (Varron mukaan) tai erään rikkaan miletoslaisen tyttären kanssa (Kononin mukaan). Raskaana ollessaan vaimo näki unta että aurinko meni sisään hänen suustaan ja ulos hävyn kautta. Parille syntyi poika, jolle annettiin nimeksi Brankhos, joka oli niin kaunis että Apollon rakastui häneen. Apollon suuteli Brankhosta kun tämä oli paimentamassa ja opetti tälle ennustamisen taidon. Paikalle jossa Apollon suuteli Brankhosta rakennettiin Apollonin temppeli.


title: Didyma

text: Tarinan taustalla voi olla Delfoin yritys saada kunnia myös Didyman oraakkelista tai miletoslaisten yritys liittää oma oraakkelinsa Delfoin kuuluisampaan oraakkeliin. Myös Strabon kertoo Brankhoksen olleen alkujaan Delfoista. Apollonin rakkaus Brankhosta kohtaan oli tunnettu aihe antiikin aikana ja siihen viitataan usein kreikkalaisessa ja latinalaisessa kirjallisuudessa. Apollon mainitaan myös joskus Brankhoksen isänä, Kononin ja Varron tarinassa aurinko viittaa Apolloniin.


title: Didyma

text: Ensimmäinen kulttipaikka perustettiin jo ennen kuin kreikkalaiset kolonisoivat Joonian. Temppelin vierasperäiseen alkuperään viittaa nimi ”Didyma”, joka alkujaan oli anatolialaisesta kielestä. Kreikkalaisia se muistutti sanasta didymoi (”kaksoset”), joka viittasi Apolloniin ja Artemikseen. Itse temppelirakennus oli peräisin 700-luvun eaa. lopulta.


title: Didyma

text: 500-luvulta peräisin olevat piirtokirjoitukset osoittavat temppelin olleen jo silloin pitkään toiminnassa. Noin vuodelta 600 eaa. peräisin olevassa homeerisessa hymnissä mainitaan Apolloniin Miletoksen herrana, jonka uskotaan viittaavan Didyman temppeliin. Historiallisella ajalla temppeli tunnettiin laajalti. Itse Didyma mainitaan kirjallisissa lähteissä ensimmäisenä Herodotoksen historiassa. Herodotos kertoo Egyptin faaraon Nekau II:n lähettäneen lahjoja temppelille vuonna 608 eaa. voitettuaan Megiddon taistelun. Faarao lähetti muun muassa taistelussa käyttämänsä vaatteet temppelille. Lyydian kuningas Kroisos lahjoitti Didyman temppelille yhtä paljon kultaa kuin hän oli lahjoittanut Delfoin temppelille. Herodotoksen tarinassa Kroisos lähetti viestin seitsemälle eri oraakkelille testatakseen näitä. Tarinan mukaan vain Delfoi ja Oropoksen Amfiareion läpäisivät Kroisoksen testi. Herodotos mainitsee myös brankhidien pappissuvun, jonka jäsenet huolehtivat temppelirakennuksesta ja oraakkelista aina vuoteen 494 eaa. asti. Brankhidit juonsivat juurensa myyttisestä Brankhoksesta, jolle Apollon oli suonut ennustamisen lahjan. Arkaaisella ajalla Didyma tunnettiin myös nimellä "brankhidai", joka myös tarkoitti brankhidien pappissukua.


title: Didyma

text: Alkuperäinen kulttipaikka koostui luultavasti alttarista ja lähteestä. Varhaisimmat kivirakennukset Didymassa rakennettiin 600-luvun eaa. lopulla, ja niitä edelsivät luultavasti puiset rakennukset. Alkujaan puinen Apollonin temppeli korvattiin pienellä kivisellä naoksella. Tämän ympärille rakennettiin myöhemmin temppeliä ympäröivät korkeat seinät. Nämä seinät ympäröivät temppeliä ehkä vain kolmelta ilmansuunnalta. Arkeologit ovat löytäneet naoksen sekä eteläisen ja pohjoisen seinän jäänteet.


title: Didyma

text: Sardis joutui Persian vallan alle noin vuonna 546 eaa. ja tämän jälkeen myös Miletos joutui Persian valtapiiriin. Miletos sai säilyttää samat oikeudet, jotka sillä oli ollut jo Kroisoksen vallan alla.


title: Didyma

text: Herodotos kertoo että Kymen kaupunki konsultoi Didyman oraakkelia sen jälkeen kun eräs Paktyes oli yllyttänyt lyydialaiset kapinaan persialaisia vastaan. Kapinan epäonnistuttua Paktyes pakeni Kymeen, minkä jälkeen kymeläiset halusivat kysyä neuvoa oraakkelilta pitäisikö heidän luovuttaa Paktyes persialaisille. Didyman oraakkeli vastasi että kymeläisten tuli luovuttaa Pakyes persialaisille. Kymeläiset eivät kuitenkaan hyväksyneet tätä, vaan lähettivät erään Aristodikoksen hakemaan uuttaa lausuntoa oraakkelilta. Oraakkelin taas antoi käskyn luovuttaa Pakyes Aristodikos alkoi poistaa temppeliin pesiytyneitä lintuja ja niiden pesiä. Pian Apollonin ääni kuului temppelistä ja kysyi miksi Aristodikos hääti Apollonin suojatteja. Aristodikos kysyi puolestaan miksi Apollon suojeli omia suojattejaan, mutta käski Kymeä toimimaan päinvastoin. Apollon vastasi että kymeläisten ei olisi tullut alkujaankaan kysyä jumalalta niin epäpyhää kysymystä. Herodotoksen tarina on luultavasti osittain fiktiota, mutta ensimmäinen oraakkelin vastaus saattaa olla aito.


title: Didyma

text: Uudempaa temppelirakennusta alettiin rakentaa 500-luvun puolivälissä. Tämä rakennus oli yhtä pitkä kuin Parthenon ja vähän leveämpi. Temppelissä oli kahdet pylväsrivistöt kaikilla sivuilla ja 8 tai 12 pylvästä käsittänyt pronaos. Temppelin länsiosassa sijaitsi katoton adyton, eli temppelin pyhin osa, jossa sijaitsi pieni naos, joka saattoi olla alkuperäinen.


title: Didyma

text: 500-luvun lopulla kuvanveistäjä Kanakhos teki pronssisen Apollonin patsaan, joka sijoitettiin naokseen. Patsas oli samannäköinen kuin Kanakhoksen tekemä Apollonin patsas Thebassa, joka oli tehty setripuusta.


title: Didyma

text: Kun Miletos nousi kapinaan persialaisia vastaan vuonna 499 eaa., ehdotti historioitsija Hekataios, että miletoslaiset ottaisivat käyttöönsä Didyman temppelin aarteet, koska muuten persialaiset tulisivat ryöstämään ne itselleen. Persialaiset kukistivat Miletoksen vuonna 494 eaa., ja Didyman temppeli poltettiin ja sen aarteet vietiin Susaan. Miletoslaisia otettiin vangiksi ja vietiin Persianlahden rannalla sijainneeseen Ampeen. Brankhidien pappissuvun jäseniä saattoi olla muiden vangiksi otettujen mukana, tai heidät saatettiin teloittaa. Didyman oraakkeli ei ollut toiminnassa seuraavan 160 vuoden aikana, eikä temppeliä jälleenrakennettu tuona aikana.


title: Didyma

text:
Brankhidien kohtalosta on myös toinenkin versio, joka saattaa olla myöhempää perua. Sen mukaan Kserkses I poltti temppelin vuonna 479 eaa. ja vei brankhidit Sogdianaan, josta Aleksanteri Suuri löysi heidän jälkeläisensä Intian sotaretkensä aikana. Tämä tarina on luultavasti Kallistheneen sepittämä.
Seuranneiden 160 vuoden aikana Miletos joutui aluksi Ateenan vallan alle, ja noin vuonna 400 eaa. se joutui taas Persian valtapiiriin. Tältä ajalta on löydetty piirtokirjoituksia, kolikoita ja muita arkeologisia löytöjä, jotka osoittavat kulttipaikan olleen vielä käytössä.


title: Didyma

text: Suurin osa Joonian kaupungeista antautui Aleksanteri Suurelle Granikosjoen taistelun jälkeen vuonna 334 eaa. Miletos ei kuitenkaan antautunut, vaan Aleksanterin armeija valtasi sen piirityksen jälkeen. Aleksanteri teki Miletoksesta demokratian, ja pian kaupunki alkoi jälleen kukoistamaan. Miletoslaiset alkoivat suunnitella Didyman temppelin jälleenrakennusta. Vuoteen 331 eaa. mennessä oraakkeli oli jälleen toiminnassa. Kallistheneen mukaan pyhästä lähteestä, joka oli aikaisemmin kuivunut, alkoi jälleen virrata vettä. Kallisthenes kertoo lisäksi, että miletoslaiset toivat Aleksanterille oraakkelin ennustuksia, kun tämä oli Egyptissä. Ennustukset kertoivat muun muassa, että Aleksanteri oli Zeuksen poika. Oraakkeli ennusti myös Aleksanterin tuleva voiton Gaugamelassa, Dareioksen kuoleman ja Spartan kapinan. Näitä ennustuksia voidaan pitää jokseenkin aitoina. Didyman oraakkeli ennusti luultavasti Aleksanterin voittavan persialaiset. Ennustusten tavoite oli luultavasti saada Aleksanterin tuki temppelin jälleenrakentamiselle. Aleksanteri määräsi temppelin jälleenrakennettavaksi, mutta todellisuudessa tämä tapahtui vasta Seleukos I:n aikana.


title: Didyma

text: Uutta oraakkelia ei laitettu yhden ainoan suvun huostaan kuten aikaisemmin, vaan tällä kertaa Miletoksen kaupunki otti sen suoraan hallintaansa. Didyman johtava pappi, "profêtês", oli kaupungin nimittämä virkamies, jonka virkakausi oli vuoden pituinen. Pappia avustivat kaksi muuta virkamiestä ("tamiai") ja neuvosto ("kosmoi").


title: Didyma

text: Temppelin alue toimi myös turvapaikkana ("asylia"). Miletoslaisten mukaan turvapaikkaoikeudet oli myöntänyt Dareios I, mutta tästä ei ole varmuutta. Seleukoksen aikana temppeli toimi kuitenkin turvapaikkana.


title: Didyma

text: Vuonna 301 eaa. käydyssä Ipsoksen taistelussa miletoslaiset tukivat Seleukos I:stä. Kiitollinen Seleukos tuki Didyman temppelin jälleenrakennusta. Myös Seleukoksen vaimo Apama I ja poika Antiokhos I tukivat temppelin rakennusta, mikä ilmenee vuodelta 299 eaa. peräisin olevasta piirtokirjoituksesta. Antiokhos rakennutti muun muassa stoan markkinapaikalle, jonka tulot tuli käyttää temppelin jälleenrakentamiseen. Seleukos palautti myös kuvanveistäjä Kanakhoksen 500-luvulla tekemän Apollonin patsaan, jonka persialaiset olivat vieneet Ekbatanaan. Seleukos ja Antiokhos lahjoittivat Apollon Didymaeukselle useita uhrilahjoja vuonna 288 eaa.


title: Didyma

text: Miletoslaiset aikoivat rakentaa temppelin, joka olisi melkein suurin koko kreikkalaisessa maailmassa. Temppelistä piti tulla kooltaan 109 kertaa 51 metriä, mutta se jäi kesken. Temppelin suuri halli jäi vaille kattoa ja katottomaan halliin rakennettiin pienempi pyhäkkö. Arkkitehdeiksi valittiin miletoslainen Dafnis ja efesoslainen Paionios. Paionios oli myös ollut Efesoksen Artemiin temppelin arkkitehtina. Uuden temppelin rakennustyöt jatkuivat vuosisatoja ja temppeliä rakennettiin vielä keisari Caligulan (hallitsi 37–41 jaa.) aikana. Caligula halusi saada temppelin valmiiksi omalla hallituskaudellaan. Ilmeisesti temppeli oli kuitenkin niin valmis noin vuonna 250 eaa., että sitä saatettiin käyttää oraakkelitoimitusten yhteydessä. Uusi naos valmistui luultavasti 200-luvulla. Vuonna 277/276 eaa. keltit ryöstivät Didyman ja veivät mukanaan suuren osan temppelin aarteista, mikä ilmenee samana vuonna tehdystä piirtokirjoituksesta. Seleukidit jatkoivat Didyman tukemista vuoteen 190 eaa. asti.


title: Didyma

text: Didymassa oli vuosittain juhlittu Apollon Didymaeuksen juhlia. Vuodesta 207 tai 203 eaa. juhlat laajennettiin panhelleenisiksi, eli niihin saivat osallistua kaikki kreikkalaiset. Hellenistisille juhlille tyypillisesti ne järjestettiin tämän jälkeen joka neljäs vuosi. Juhlien laajennuksen jälkeen Didymaan rakennettiin muun muassa stadion, jossa järjestettiin juhliin kuuluvat kisat. Stadion oli temppelin eteläpuolella, ja eteläsivun krepidoman rappusia käytettiin stadionin istuinpaikkoina.


title: Didyma

text: Antiokhos III:n hävittyä roomalaisille vuonna 191 eaa. Miletos ja Didyma joutuivat Rooman ja sen liittolaisen Pergamonin valtapiiriin, mutta säilyttivät autonomiansa. Vuonna 133 eaa. alueesta tuli osa Rooman "Asia"-provinssia. Roomalaiset arvostivat suuresti Didyman oraakkelia, ja se kukoisti roomalaiskaudella. Vuonna 84 eaa. roomalaiset ottivat Didyman juhlat omaan hallintaansa sen jälkeen, kun Miletos oli kannattanut Mithridatesta. Julius Caesar laajensi Didyman temppelin aluetta, joka toimi turvapaikkana. Myöhemmin keisari Tiberius antoi Rooman senaatille oikeuden tutkia kreikkalaisten temppeleiden turvapaikkaoikeuksia. Ilmeisesti temppelien turvaan oli etsiytynyt rikollisia. Senaatti hyväksyi Didyman oikeuden turvapaikkana. Didymalla oli myös muita erityisoikeuksia Rooman vallan aikana, sillä se oli yksi kahdeksasta temppelistä, jotka saivat ottaa vastaan maata testamenttien perusteella.


title: Didyma

text: Dio Cassius kertoo, että keisari Caligula halusi temppelin itselleen, mutta luultavampaa on, että Caligula määräsi itselleen rakennettavan temppelin Miletokseen. Dio on luultavasti sekoittanut tämän Caligulan haaveisiin saada Didyman temppelin rakennustyöt valmiiksi. Keisari Trajanus puolestaan kunnosti Miletoksen ja Didyman välistä pyhää tietä, joka oli vaikeakulkuinen pyhiinvaeltajille. Toisin kuin Delfoin oraakkeli, Didyman oraakkeli jatkoi ennustusten antamista 200- ja 300-luvuilla jaa. 200-luvun alussa Didyma mainitaan yhtenä roomalaisen maailman seitsemästä pyhimmästä paikasta.


title: Didyma

text: Vuonna 262 gootit hyökkäsivät Jooniaan ja tuhosivat Artemiin temppelin Efesoksessa. Kuullessaan tästä miletoslaiset linnoittivat Didyman ja puolustivat sitä gootteja vastaan. Gootit eivät onnistuneet valtaamaan Miletosta ja Didymaa. Eräs piirtokirjoitus kertoo, että temppelin puolustajilta loppui vesi, mutta ihmeen ansiosta syntyi lähde, joka pelasti puolustajat. Ilmeisesti entinen lähde oli tukkiintunut, ja temppelin puolustajat avasivat sen piirityksen aikana. Vuonna 287 konsuli Festus rakennutti kaivon lähteen ympärille. Vuonna 303 Didyman oraakkeli kannatti keisari Diocletianuksen aloittamaa kristittyjen vainoa. Konstantinus Suuren aikana kristinusko pääsi kuitenkin voitolle, ja keisari Constantius II kielsi pakanalliset uhraukset. Tätä ei kuitenkaan noudatettu yleisesti.


title: Didyma

text: Viimeisen kerran Apollonin oraakkeli toimi Didymassa keisari Julianuksen aikana. Kristinuskoa vastustava keisari nimitytti itsensä Didyman papiksi. Didyma oli luultavasti yksi niistä oraakkeleista, joilta Julianus haki ja sai kannustavan lausunnon Persian sotaretkeään varten. Vuonna 391 kaikki oraakkelit kiellettiin keisarillisella määräyksellä. Vuonna 400 kaikki pakanalliset temppelit suljettiin, ja luultavasti toiminta Didyman temppelissä lakkasi tuohon aikaan.


title: Didyma

text: Kristityt tekivät Didyman Apollonin temppelin adytonista basilikan, ja sitä käytettiin Hieronin piispanistuimena. Hieron ("pyhä paikka") oli Didyman nimi bysanttilaiskaudella. Temppelin etupuolella olleet linnoitustyöt säilytettiin ja adytonin itäpuolinen osa rakennettiin uudelleen linnoitukseksi. Linnoitus tuhoutui ja basilika vaurioitui maanjäristyksessä 900-luvulla. Miletos ja sen ympäristö säilyivät Bysantin vallassa aina 1300-luvulle, jolloin turkkilaiset valtasivat sen. Temppeli oli pystyssä vielä vuonna 1446, kun Cirica di Ancona kävi paikalla. Temppeli luhistui kuitenkin vuoden 1493 maanjäristyksessä. Didyma oli turkkilaiskaudella kreikkalainen kylä, ja myöhemmin 1923 väestönsiirron yhteydessä sinne muutti turkkilaisia. Kylän nykyinen nimi on "Didim-Yenihisar".


title: Didyma

text: Englantilaiset tutkivat Didyman raunioita vuonna 1765, ja tuolta ajalta on ensimmäinen arkeologinen raportti Didymasta. 1800-luvulla paikalla kävi useita retkikuntia. Vuosina 1857–1858 C. T. Newtonin johtama retkikunta löysi pyhää tietä reunustaneita patsaita. Ranskalaiset arkeologit alkoivat temppelin etusivun esiinkaivamisen vuosina 1873 ja 1895–1896. Saksalaiset jatkoivat temppelin esiinkaivamista vuosina 1905–1913. Ensimmäinen maailmansota lopetti kaivaukset siltä erää. Saksalaiset jatkoivat kaivauksia vuosina 1924 ja 1926. Kaivaukset ovat jatkuneet sporadisesti toisen maailmansodan jälkeen. Vuodesta 1962 Saksan arkeologinen instituutti on jatkanut Didyman alueen tutkimista. Nykyisin tutkimukset keskittyvät pyhän tien varrelle ja ympäristöön.


title: Didyma

text: Arkeologisten löytöjen lisäksi Didyman temppeli mainitaan useassa antiikin aikaisessa teoksessa. Ensimmäisen kerran Didyma mainitaan Herodotoksen historiassa. Myös Strabon, Pausanias ja Suetonius käsittelevät kirjoissaan Didyman temppeliä.


title: Kostaja (vuoden 1945 elokuva)

text: Kostaja ("Cornered") on Edward Dmytrykin ohjaama yhdysvaltalainen film noir -elokuva vuodelta 1945. Siinä kanadalainen lentäjä etsii vaimonsa kuolemaan syyllistyneitä ranskalaisia natseja Argentiinaan.


title: Kostaja (vuoden 1945 elokuva)

text: Elokuva on Suomessa julkaistu osana II maailmansota -DVD-boksia.


title: Frýdlant

text: Frýdlant on kaupunki Tšekissä Liberecin läänissä Liberecin piirikunnassa. Vuonna 2009 kaupungissa oli 7 637 asukasta. Sen pinta-ala on 31,62 neliökilometriä ja se on perustettu 1200-luvulla.


title: RADARSAT Constellation

text: RADARSAT Constellation Mission (RCM) on Kanadan avaruusjärjestön kaavailema Radarsat-1 ja Radarsat-2 kaukokartoitussatelliittien seuraaja.


title: RADARSAT Constellation

text: Missio koostuu kolmesta satelliittista. Sen SAR-tutkat mittaavat C-taajuuskaistalla. Kolmella satelliittilla aikaansaataisiin ajallisesti tiheämpi Kanadan kuvaus.


title: RADARSAT Constellation

text: Satelliittin pääurakoitsija on MacDonald, Dettwiler and Associates. Elokuussa 2010 Kanadan pääministeri Stephen Harper antoi tukensa hankkeelle luvaten sille viiven vuoden aikana 379 miljoonan Kanadan dollarin lisärahoituksen.


title: Storfjorden (Sunnmøre)

text: Storfjorden on Møren ja Romsdalin läänissä Norjassa sijaitseva 110 kilometriä pitkä vuono. Se on Norjan viidenneksi pisin vuono.


title: Storfjorden (Sunnmøre)

text: Vuonon ympärillä sijaitsee 10 kuntaa: Hareid, Sula, Ørsta, Sykkylven, Ålesund, Skodje, Ørskog, Stordal, Stranda ja Norddal.


title: Storfjorden (Sunnmøre)

text: Storfjordenin sivuvuonot lännestä itään:


title: Storfjorden (täsmennyssivu)

text: Storfjorden voi tarkoittaa seuraavia:


title: LV 623

text: LV 623 on Suomen puolustusvoimien käyttämä kenttäradiotyyppi, jota on käytetty panssarivaunuissa. Se on neuvostoliittolaista valmistetta alkuperäiseltä nimeltään R-123.


title: Munsterhjelm

text: Munsterhjelm on suomalainen, Ruotsin vallan aikainen aatelissuku. Suvun oletetaan olevan lähtöisin Münsteristä Westfalenistä. Suvun suomalainen kantaisä saapui Turkuun 1620-luvulla. Turun hovioikeuden varapresidentti Anders Munster aateloitiin vuonna 1726 ja introdusoitiin samana vuonna Ruotsin ritarihuoneeseen sukuna numero 1796. Suomen ritarihuoneen järjestäytyessä vuonna 1818 suku sai numeron 115. Suku on tunnettu upseereista ja lukuisista taiteilijoistaan.


title: Juhani Rinne

text: Juhani Rinne voi tarkoittaa seuraavia:


title: Kuldīga

text: Kuldīga () on noin 13 000 asukkaan kunta Latvian länsiosassa. Sen keskuksena on Kuldīgan kaupunki. Vuoden 2009 hallintouudistuksessa Kuldīga menetti kaupunkioikeutensa. Alekšupīte-joki virtaa kapeana läpi Kuldīgan.


title: Kuldīga

text: Kuldīga mainittiin ensimmäisen kerran Liivinmaan aikakirjoissa vuonna 1242. Kalparitaristo rakensi paikalle "Jesusburg"-nimisen linnan, joka kuitenkin tuhoutui myöhemmin. Vuonna 1368 Kuldiga liittyi Hansaliittoon. Kaupunginoikeudet se sai vuonna 1378 ja se oli Kuurinmaan ensimmäinen kaupunki ja Kuurinmaan herttuakunnan pääkaupunki ennen Jelgavaa. 1800-luvun lopulla Kuldigaan tuli teollisuustoimintaa, jolloin väkiluku kasvoi ja rakennusten määrä kaupungissa lisääntyi. Ennen ensimmäistä maailmansotaa asukasluku oli jo 13 000.


title: Kuldīga

text: Kuldīga on Cēsisin ohella maan parhaiten säilyneitä keskiaikaisia kaupunkeja. Se koostuu puutaloriveistä ja niiden välisistä mukulakivikaduista sekä Alekšupīte-joen rannoille rakennetuista 1600–1700-lukujen taloista.


title: Kuldīga

text: Kuldigassa Venta-joella sijaitsee Euroopan levein vesiputous - Ventas Rumba. Leveydeltään se on noin 249 metriä ja korkeudeltaan parisen metriä.


title: Päijät-Hämeen sotilasalue

text: Päijät-Hämeen sotilasalue on Länsi-Suomen sotilasläänin sotilasalue, johon kuuluvat Päijät-Hämeen maakunnan kunnat ja kaupungit.


title: Päijät-Hämeen sotilasalue

text: Päijät-Hämeen sotilasalueella sijaitsevat muun muassa Päijät-Hämeen sotilasalueen toimisto, Hämeen rykmentti Hennalassa lähiharjoitusalueenaan Hälvälän ampuma-alue ja kaukoharjoitusalueenaan Padasjoen ampuma-alue Padasjoella.


title: Päijät-Hämeen sotilasalue

text: Vapaaehtoisen maanpuolustustyön osalta Päijät-Hämeen sotilasalueella toimii Päijät-Hämeen maakuntakomppania ja täydennyspoliisi.


title: Päijät-Hämeen sotilasalue

text: Reserviläis- ja reserviupseeripiirejä edustaa Hämeen Reservipiiri ry.


title: Päijät-Hämeen sotilasalue

text: Maanpuolustuskilloista Hämeen sotilasalueella toimii Karjalan Prikaatin Kilta ry:n lahden osasto jaoksena. Itsenäisenä yhdistyksenä toimii Lahden Seudun Tykistökilta ry, jolla on jaoksenaan Lahdessa nuorilla tarkoitettu Rihla-niminen jaos.


title: Päijät-Hämeen sotilasalue

text: Muita yhteisöjä ovat Päijät-Hämeen kiltapiiri ja Päijät-Hämeen maanpuolustuskilta ry. Ratsuväkiperinteitä edustaa sotilasalueella Ratsimieskilta ry:n Lahden Eskadroona.


title: Päijät-Hämeen sotilasalue

text: Päijät-Hämeen sotilasalue on ollut osa Etelä-Hämeen suojeluskuntapiiriä. Lahden varuskunta perustettiin Venäjän keisarikunnan aikana Hennalaan. Talvisodan alettua 1. joulukuuta 1939 Etelä-Hämeen suojeluskuntapiirin alueesta erotettiin omaksi alueekseen Lahden suojeluskuntapiiri.


title: Päijät-Hämeen sotilasalue

text: Päijät-Hämeessä toimi 1932-1992 Lahden sotilaspiiri.


title: Kohtaloa uhmaten

text: Kohtaloa uhmaten on yhdysvaltalainen "film noir" -elokuva vuodelta 1947. Se kertoo kahdesta kumppanista, jotka pyörittävät uhkapelikasinoa, ja poliisista, joka haluaa mukaan. Poliisin tyttöystävä saa surmansa, ja tytön sisaren toiveesta toinen kasinonomistajista alkaa tutkia asiaa.


title: Georges von Swetlik

text: Georges von Swetlik (8. joulukuuta 1912 Pietari – 14. toukokuuta 1991 Tammisaari) oli venäläissyntyinen suomalainen taiteilija. Von Swetlikin suku muutti Venäjän lokakuun vallankumouksen jälkeen Konstantinopolin kautta Suomeen vuonna 1923. Von Swetlik on tunnettu erityisesti muotokuvamaalarina, hän maalasi Suomen kulttuuri- ja talouselämän kärkihenkilöitä, muun muassa vuorineuvos Börje Forsströmin ja ulkoministeri Carl Enckellin muotokuvat.


title: Georges von Swetlik

text: Georges von Swetlik syntyi Pietarissa vuonna 1912. Hänen isänsä Pavel von Swetlik palveli upseerina Venäjän keisarillisessa laivastossa. Äiti Eugenian tyttönimi oli Rjumin. Georges von Swetlikillä oli kolme vanhempaa siskoa ja pikkuveli. Asuttuaan muutaman vuoden Mustanmeren rannikolla perhe muutti Venäjän vallankumouksen aikoihin Turkkiin ja asettui asumaan Konstantinopoliin. Vuonna 1923 perhe saapui Suomeen. Von Swetlik asui etupäässä Helsingissä. 1930-luvulla hän opiskeli pari vuotta taidetta Pariisissa. 1940-luvun lopussa ja 1950-luvun alussa hän asui useita jaksoja Ruotsissa.


title: Georges von Swetlik

text: Von Swetlik kiinnostui jo nuorena historiasta ja olisi ryhtyä historioitsijaksi, mutta hänellä ei ollut varaa opintoihin. Hän aloitti myös maalaamisen hyvin varhain. Vieraillessaan 16-vuotiaana Laatokan Valamossa vuonna 1929 hän päätti ryhtyä taiteilijaksi. Kesät 1929 ja 1930 hän vietti Valamossa maalaten maisemia, sisäkuvia ja munkkien muotokuvia. Ortodoksisen luostariympäristön voi sanoa ilmentävän viimeistä palasta vanhaa Venäjää, ja Valamossa vietetty aika teki lähtemättömän vaikutuksen nuoreen venäläistaiteilijaan. Hän palasi toistuvasti näihin vaikutteisiin taiteilijanuransa aikana.


title: Georges von Swetlik

text: Von Swetlik varttui venäläisälymystön kulttuuripiireissä, joissa venäläinen kirjallisuus, muun muassa Dostojevski ja Tolstoi, toimi johtotähtenä. Ensimmäinen taiteellinen innoittaja ja esikuva oli venäläinen realismi. Kaksi tunnettua taiteilijaa oli huomannut tämän poikkeuksellisen varhain kehittyneen lahjakkuuden, nimittäin Ilja Repin, lähin naapuri Kuokkalassa (perheellä oli kesähuvila Kuokkalassa), ja Akseli Gallen-Kallela. Molemmat tarjoutuivat opettamaan häntä. Hänen ensimmäien oppi-isä Repin kuoli vuonna 1930 ja Gallen-Kallela vuonna 1931.


title: Georges von Swetlik

text: Myöhemmin von Swetlikin taiteen venäläisvaikutteiden tilalle nousivat vaikutteet klassisesta eurooppalaisesta maalaustaiteesta. Mesenaatti Gösta Serlachius tuki von Swetlikiä 1930-luvulla lähettäen tämän Pariisiin opiskelemaan Académie Colarossiin. Hän ei kuitenkaan arvostanut klassisia opintoja, vaan valitsi oppi-isikseen klassiset espanjalaiset, italialaiset ja hollantilaiset mestarit. Hän tutki hyvin tarkkaan Rembrandtia, Tiziania ja Velázquezia muun muassa Louvressa. Hän sai myös vaikutteita modernista ranskalaisesta taiteesta, alkaen impressionisteista. Puhtaan värin, puhtaan muodon ja puhtaan komposition tavoittelusta tuli hänen tärkein päämääränsä taiteilijana.


title: Georges von Swetlik

text: Von Swetlik joutui olemaan välillä vankeudessa venäläisyytensä vuoksi. Hän sai Suomen kansalaisuuden vuonna 1951. Samana vuonna hän meni naimisiin ruotsalaisen Margareta du Rietzin kanssa. Tytär Marian synnyttyä pariskunta muutti Helsinkiin vuonna 1952. Vuonna 1971 he asettuivat asumaan läntiselle Uudellemaalle. Von Swetlik asui ja työskenteli siellä kuolemaansa asti. Von Swetlikille myönnettiin 1980-luvun lopussa valtion taiteilijaeläke. Hän kuoli Tammisaaressa vuonna 1991.


title: Georges von Swetlik

text:
Von Swetlik alkoi 1930-luvulla ottaa vastaan muun muassa Serlachiuksen välittämiä muotokuvatilauksia. Näin hän maalasi lukuisia merkittävien talous- ja kulttuurielämän vaikuttajien muotokuvia. Sotavuodet 1939–1940 olivat hänelle vaikeita hänen venäläisen taustansa takia. Se saattoi johtaa siihen, että hänen taiteensa kehittyi sotien jälkeen valoisampaan ja impressionistisempaan suuntaan. Muotokuvien lisäksi hän maalasi maisemia ja sisäkuvia. Hänellä oli 1950-luvulla viisivuotinen abstraktin taiteen kausi. Hän ei kuitenkaan koskaan luopunut todellisuuden kuvaamisesta ja työsti luontokuvia myös ei-esittävässä taiteessaan. Pohjolan valoisien öiden läpinäkyvä valaistus muodosti johtavan teeman, mutta töissä voi myös aistia etelän paahtavan auringon ja korventuneen maan. Nonfiguratiivisissa töissään hän kehitti väri- ja muotokieltä, joka myöhemmin oli luonteenomaista hänen taiteelleen. Hän luopui lähes kokonaan öljymaalauksesta ja kehitti oman sovelluksensa klassisesta munaöljytemperatekniikasta, josta myöhemmin muodostui hänen pääasiallinen tekniikkansa.
Nonfiguratiivisen kauden jälkeen hän alkoi pääasiassa työstää omia, vapaita figuratiivisia kompositioitaan. Hänen syvällinen historian-, kulttuurihistorian- ja filosofiantuntemuksensa vei hänet antiikin myytteihin, Raamatun tapahtumiin ja kohtauksiin klassisesta kirjallisuudesta, eli teemoihin, joita hän työsti lopun elämänsä. Vaikka näissä aiheissa oli sanoma, von Swetlikiä ne palvelivat lähinnä vapaan kuvasommitelman lähtökohtana. Von Swetlik kuvailee tematiikkaansa näin: ”On olemassa kuvia, jotka ihmiskunta on tuntenut siitä asti kun se on ollut tietoinen ympäristöstään ja jotka aikojen saatossa ovat kristallisoituneet ikuisiksi muodoiksi ihmisen tietoisuudessa. Mikään muu ei tarjoa ihmiselle niin täydellistä ilmaisunvapautta kuin tämä ihmiskunnan kristallisoitunut henki, kun ihminen pyrkii syvälle tietoisuuteensa ilman pelkoa siitä, että hän kompastelisi maailman turhuuksiin, joita elämä hänen ympärilleen sirottelee.” Von Swetlik maalasi 1960-luvulla useita tärkeimpiä töitään, muun muassa figuurikompositiosarjoja, joista hän teki loputtomia variaatioita. Ne pantiin näytteille Pariisissa vuonna 1967.


title: Georges von Swetlik

text: Vaikka von Swetlikin kuvat ja teemat perustuvat klassiseen taiteeseen, myöhemmässä taiteessaan hän loi jatkuvasti uutta. Tärkeimmässä teemassaan, ”Viisaat ja tyhmät neitsyet”, hän kuvaa ihmishahmon kaikenkattavaan valoon puettuna. Lamppuja syttyy ja ovia aukeaa – valo virtaa yöhön, jota välillä edustaa itämaisen yön arvoituksellinen pimeys ja välillä Pohjolan kesäyön satumainen yöttömyys. Liikkeet, eleet ja katseet ilmentävät ihmisten toimia. Näin von Swetlik kuvasi inhimillisyyttä uudessa, omassa valossa. Georges von Swetlikiä on vaikea sijoittaa millekään kartalle kansallisesti tai taiteellisesti. Hänen myöhempi taiteensa yhdistää länsieurooppalaisen, venäläisen ja bysanttilaisen perinteen yhtenäiseksi synteesiksi


title: Georges von Swetlik

text: Von Swetlikin myöhemmistä muotokuvista löytyi abstraktin kauden piirteitä, joita tilaajat eivät aina täysin arvostaneet. Hänen vapaita kompositioitakaan ei oikein ymmärretty, joskin pieni keräilijöiden piiri alkoi hiljaa syntyä. Vaikka hän oli ulospäin suuntautunut ihminen, hän ei mielellään pitänyt näyttelyitä. Aloite niihin tuli aina joltakulta muulta. Hän päätti kulkea omia teitään. Von Swetlik on sanonut: ”Vertaan itseäni vaeltajaan, joka kulkee kohti taivaanrantaa, jota hän ei koskaan saavuta. Kengänpohjiini matkalla tarttunut tien pöly on pitkän vaellukseni tulos.”


title: Georges von Swetlik

text: Von Swetlikin näyttely Tammisaaressa 1989 ja kirjan julkaisu sekä näyttely Helsingissä vuonna 1990 olivat suuria menestyksiä, mutta taiteilijan kuoltua yllättäen vuonna 1991 hänen töitään ei pantu esille ennen kuin vasta vuonna 2004 Tammisaaressa järjestetyssä retrospektiivisessä näyttelyssä. Vuonna 2006 oli näyttely Venäjän tiede- ja kulttuurikeskuksessa Helsingissä ja vuonna 2007 Moskovassa Aleksandr Solženitsynin säätiössä Fond Russkoje Zarubesjee.


title: Toinen jalka haudassa

text: Toinen jalka haudassa ("One Foot in the Grave") oli brittiläinen tilannekomediasarja, jota BBC esitti vuosina 1990–2000. BBC:n vuonna 2004 järjestämässä yleisöäänestyksessä "Toinen jalka haudassa" valittiin kaikkien aikojen kymmenenneksi parhaaksi brittikomediaksi.


title: Toinen jalka haudassa

text: Sarjassa Richard Wilsonin ja Annette Crosbien esittämät Victor ja Margaret Meldrew yrittävät viettää normaalia eläkeläiselämää lähiössä, mutta Victorin temperamentti ja kyky vetää onnettomuuksia puoleensa aiheuttavat usein ongelmia.


title: Javier Chica

text: Francisco Javier Chica Torres (s. 17. toukokuuta 1985 Barcelona, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Betisiä. Hän on pelipaikaltaan joko vasen tai oikea laitapuolustaja.


title: Javier Chica

text: Chica tunnetaan erityisesti kovuudestaan kentällä. Hän nousi vuonna 2006 Espanyolin reservijoukkueesta edustusjoukkueeseen. Ensiesiintyminensä hän teki 15. lokakuuta 2006 Villarrealia vastaan. Chica siirtyi vuonna 2011 Betisiin.


title: Computing machinery and intelligence

text: Computing machinery and intelligence on Alan Turingin v. 1950 julkaisema artikkeli, jossa Turingin testin idea ensimmäisenä esitettiin. Artikkeli on yksi tekoälytutkimuksen virstanpylväitä.


title: Computing machinery and intelligence

text: Tässä artikkelissaan Turing kysyy, onko koneella ajattelukyky. Koska koneen ja ajattelun käsitteet eivät ole erityisen yksiselitteisiä, Turing pyrkii täsmentämään, millaisista koneista on kysymys ja millä ehdoin voitaisiin sanoa koneen ajattelevan. Analogiset koneet sivuuttaen Turing tarkastelee vain digitaalisia koneita ajattelun kannalta. Kun kuitenkin inhimillinen ajattelu on analogista, on kysyttävä, miten ylipäätänsä olisi mahdollista verrata toisiinsa (ihmisten) analogista ajattelua ja (koneiden) digitaalista "ajattelua". Niinpä Turing omaksuu kannan, jonka mukaan ajattelua on arvioitava sen tuloksista ja vaikutuksista käsin ja jätettävä mahdollisten psykologisten mekanismien tutkiminen sikseen. Tästä metodologisesta lähtökohdasta Turing kehittää matkimispelin ("imitation game", s. 433-434), jolla hän pyrki vastaamaan kysymykseen, onko mahdollista rakentaa sellainen tietokone, joka kykenisi antamaan sille tehtyihin kysymyksiin sellaiset vastaukset, ettei kysyjä niiden perusteella voisi erottaa, onko vastaajana kone vai ihminen. Tämä matkimispeli tunnetaan nykyään Turingin testinä.


title: Computing machinery and intelligence

text: Tästä asetelmasta nousee monia filosofisia kysymyksiä (vaikka Turing kieltääkin käyvänsä filosofista keskustelua). Turing torjuu tai ainakin yrittää torjua yhdeksän argumenttia (s. 442-454), joita on esitetty tai jotka ovat esitettävissä hänen näkemyksiään vastaan.


title: Computing machinery and intelligence

text: Teologinen argumentti


title: Computing machinery and intelligence

text: "Pää pensaaseen" -argumentti


title: Computing machinery and intelligence

text: Matemaattinen argumentti


title: Computing machinery and intelligence

text: Tietoisuusargumentti


title: Computing machinery and intelligence

text: Riittämättömyysargumentti


title: Computing machinery and intelligence

text: Lady Lovelace -argumentti


title: Computing machinery and intelligence

text: Hermojärjestelmän jatkumollisuusargumentti


title: Computing machinery and intelligence

text: Inhimillisen käyttäytymisen epämuodollisuus


title: Computing machinery and intelligence

text: ESP-argumentti


title: Dawn French

text: Dawn French (s. 11. lokakuuta 1957 Holyhead, Wales) on brittiläinen näyttelijä, käsikirjoittaja ja komedienne.


title: Dawn French

text: French tunnetaan sketsisarjasta "French and Saunders", jota hän teki yhdessä näyttelijä Jennifer Saundersin kanssa vuosina 1987–2005. French ja Saunders olivat mukana myös sarjan käsikirjoittamisessa. Hän näytteli pääosaa televisiosarjassa "Dibleyn kirkkoherra" vuosina 1994–2007. Hän on näytellyt Lihavaa Leidiä elokuvassa "Harry Potter ja Azkabanin vanki" (2004) ja antanut äänensä elokuvaan "" (2005).


title: Dawn French

text: French on ollut kuusi kertaa ehdolla BAFTA TV -palkintoon. Vuonna 2009 hän ja Saunders saivat BAFTA Fellowship -kunniapalkinnon mittavasta urastaan.


title: Dawn French

text: French on naimisissa näyttelijä Lenny Henryn kanssa. Heillä on yksi lapsi, adoptoitu tytär Billie.


title: Nora Volkow

text: Nora Volkow (s. 27. maaliskuuta 1956 México, Meksiko) on yhdysvaltalaisen National Institute on Drug Abusen (NIDA) johtaja ja neurotieteen tutkija. Hänen päätutkimuskohteensa ovat riippuvuudet ja niihin liittyvät mekanismit aivoissa.


title: Nora Volkow

text:
Volkowin isä oli Lev Trotskin vanhimman tyttären poika, joten Trotski oli Volkowin isoisoisä.
Méxicossa syntynyt Volkow vietti lapsuutensa kolmen sisarensa kanssa talossa, jossa Trotski kuoli vuonna 1940. Hän suoritti lääketieteen loppututkinnon Universidad Nacional Autónoma de Méxicossa ja siirtyi sitten New Yorkin yliopistoon suorittamaan psykiatrian jatko-opintoja. Ennen siirtymistään NIDAn johtajaksi toukokuussa 2003 hän työskenteli Brookhaven National Laboratoryssa.


title: Nora Volkow

text: Volkow osoitti vuonna 2009, että AD/HD-henkilöillä esiintyy aivojen keskiosassa sijaitsevassa motivaatiota ylläpitävässä palkitsemiskeskuksessa tavallista vähemmän dopamiinia, mikä selittäisi oireet ja sen, miksi dopamiinin takaisinottoa estävät lääkkeet vähentävät niitä. Volkow huomasi myös, että AD/HD-henkilöiden palkitsemisjärjestelmä sammuu tavanomaista nopeammin, mikä selittäisi AD/HD:n yleisyyttä päihteidenkäyttäjien keskuudessa.


title: James Beattie

text: James Beattie (25. lokakuuta 1735 Laurencekirk, Mearns, Skotlanti – 18. elokuuta 1803 Aberdeen) oli skotlantilainen oppinut ja kirjailija.


title: James Beattie

text: Beattie syntyi kauppiaan ja pienviljelijän perheeseen. Hän sai koulutuksen Aberdeenin yliopistossa. Hän sai vuonna 1760 nimityksen moraalifilosofian professoriksi läheisen ystävänsä Robert Arbuthnot of Haddon ansiosta. Seuraavana vuonna hän julkaisi runoteoksen "The Judgment of Paris" (1765), joka herätti huomiota. Eniten mainetta hän on kuitenkin saanut kahdella muulla teoksellaan.


title: James Beattie

text: Merkittävä oli hänen esseensä "Essay on the Nature and Immutability of Truth" (1770), joka oli tarkoitettu vastaukseksi David Humelle ja joka oli heti suuri menestys. Sen ansiosta hänet esiteltiin kuninkaalle, hän sai 200 punnan eläkkeen ja LL.D:n arvon Oxfordin yliopistosta . Varsinaisesti hänen maineensa perustuu runoon "The Minstrel", jonka ensimmäinen kirja ilmestyi 1771 ja toinen 1774. Samuel Johnson lausui siitä kiitoksen. Se sisältää paljon kaunista ja kuvailevaa tekstiä.


title: James Beattie

text: Beattie oli merkittävä orjuuden vastustamisen hahmo, etenkin teoksillaan "Essay on the Nature and Immutability of Truth" ja "Elements of Moral Science".


title: James Beattie

text: Beattie joutui kohtaamaan paljon henkilökohtaisia suruja, kun hänen vaimonsa ja kaksi lupaavaa poikaansa kuolivat. Suru mursi hänen oman henkisen ja fyysisen terveytensä.


title: Letaali geeni

text: Letaaligeeni on geeni, joka homotsygoottina johtaa yksilön kuolemaan. Yksilön kehitys voi pysähtyä geenistä ja mutaatiosta riippuen jo alkio- tai sikiövaiheessa, jolloin nisäkkäällä tapahtuu keskenmeno. Sikiö voi myös kehittyä melkein täydelliseksi mutta syntyä kuolleena, tai se voi syntyä elävänä mutta olla elinkelvoton. Esimerkiksi hevosen frame overo -kirjavuustekijä tuottaa homotsygoottina elävän varsan, jonka ruoansulatuskanava on korjaamattomasti epämuodostunut. Varsa voi elää jopa vuorokausia mutta kuolee lopulta kivuliaasti ellei sitä lopeteta. Ihmisillä esimerkiksi sirppisoluanemian aiheuttama veren punasolujen rakennevika on resessiivisenä periytyvä letaali alleeli, joten molemmilta vanhemmiltaan tämän alleelin saanut yksilö todennäköisesti kuolee lapsena.


title: The Faceless

text: The Faceless on yhdysvaltalainen teknistä/progressivistä death metalia soittava yhtye. Yhtyeeltä on julkaistu tähän mennessä neljä täyspitkää albumia. The Faceless on yksi harvoista metalliyhtyeistä, joka käyttää osassa lauluistaan elektronisessa musiikissa usein käytettyä vokooderia.


title: The Faceless

text: The Facelessin perustivat Kalifornian Encinossa vuonna 2005, kitaristi Michael Keene ja basisti Brandon Giffin. Yhtyeen ensialbumin "Akeldama" julkaisi vuonna 2006 Sumerian Records. Albumin äänityksen aikana vaihtui rumpali monta kertaa yhtyeen vakiojäsen Brett Batdorfin erottua yhtyeestä. Albumilla soitti neljä rumpalia.


title: The Faceless

text: Loppuvuodesta 2008 julkaistiin yhtyeen toinen albumi "Planetary Duality", jolla The Faceless teki debyyttinsä Billboard 200 -listalla. Myyden Yhdysvalloissa noin 5 600 kopiota julkaisuviikollaan albumi oli kyseisellä listalla korkeimmillaan sijalla 119 sekä Billboardin Top Heatseekers -listalla toisena. Albumin julkaisun tiimoilta The Faceless lähti 2009 helmikuussa Pohjois-Amerikan-kiertueelle ruotsalaisen Meshuggahin ja yhdysvaltalaisen Cynicin kanssa. Yhtyeen oli myös mukana 2010 keväällä järjestetyllä Bonecrusher Fest -Europan-kiertueella mm. The Black Dahlia Murderin, 3 Inches of Bloodin, Necrophobicin ja Carnifexin lisäksi.


title: The Faceless

text: Huhtikuussa 2011 The Faceless ilmoitti vasta yhtyeestä eronneen basisti Jared Landerin tilalle Animosity- ja Reflux -yhtyeistä tunnetun Evan Brewerin. Brewerin liittymisen aikoihin ilmoitettiin myös hänen tulevasta "Alone" -sooloalbumista, joka julkaistiin Sumerian Recordsin kautta 28. kesäkuuta 2011. Brewerin omien sanojensa mukaan, hän ei ainoastaan ole ainoa muusikko koko albumilla, vaan joka ikinen ääni albumilla on tuotettu bassokitaran kanssa.


title: The Faceless

text: Vain kuukausi Brewerin liittymisen jälkeen The Facelessin kokoonpano muuttui jälleen, kun laulaja Demon Carcass eli Derek Rydquist päätti erota yhtyeestä. Rydquistin väliaikaiseksi tuuraajaksi valittiin Geoffrey Ficco, jonka asema sittemmin vakiintui, kun yhtyeen kitaristi Michael Keene virallisti yhtyeen Facebook-sivulla Ficcon vakituisen paikan yhtyeen laulajana. Ficcon laulua kuultiin yhtyeen esiintymiset poissuljettuna ensimmäistä kertaa uudella "The Eidolon Reality" -demolla.


title: The Faceless

text: The Facelessin MySpace-sivu lupailee uutta musiikkia vuoden 2011 aikana. "The Eidolon Reality" -demon lisäksi yhtye on julkaissut videon syksyn studionauhoituksistaan. Täyspitkän albumin arveltu julkaisuajankohta oli vuoden 2011 lopulla tai 2012 alussa, mutta pitkän viivästyksen jälkeen uuden "Autotheism" -albumin julkaisupäiväksi ilmoitettiin 14. elokuuta 2012. Albumi tullaan julkaisemaan Sumerian Recordsin kautta The Facelessin tehtyä uuden sopimuksen levy-yhtiön kanssa alkuvuodesta 2011. Yhtyeen kaksi edellistä täyspitkää on myös julkaistu Sumerian Recordsin kautta.


title: The Faceless

text:
Yhtyeellä on yksi musiikkivideo -kappaleesta.
Sessiomuusikot


title: Leevi Kekkonen

text: Leevi Kekkonen (s. 9. syyskuuta 1908 Kotka) oli suomalainen jalkapalloilija, joka pelasi kolme A-maaottelua vuosina 1934–1935. Hänen veljensä Tauno Kekkonen oli myös maajoukkuetason jalkapalloilija.


title: Leevi Kekkonen

text: Kekkonen aloitti uransa Työväen Urheiluliiton sarjoissa pelanneissa Ponnistuksessa ja Jyryssä. Vuonna 1928 hän edusti Työväen Urheiluliiton jalkapallojoukkuetta Moskovan Spartakiadeissa. Koska sosialidemokraattien johtama TUL oli kieltänyt urheilijoitaan osallistumasta kommunistisen Punaisen urheiluinternationaalin järjestämiin Spartakiadeihin, erotettiin joukkueen pelaajat liiton jäsenyydestä vuotta myöhemmin.


title: Leevi Kekkonen

text: Ilman seuraa jäänyt Kekkonen oli tämän jälkeen mukana TUL:sta erotettujen jalkapalloilijoiden vuonna 1931 perustaman Helsingin Pallo-Veikkojen toiminnassa, mutta kun sitä ei hyväksytty Suomen Palloliiton jäseneksi, siirtyi hän vielä samana vuonna Helsingin Toverien riveihin. Kekkonen edusti seuraa vuoteen 1942 saakka ja voitti Suomen mestaruuden viimeisenä pelikautenaan. Kaikkiaan Kekkonen pelasi kahdeksan kauden aikana 105 Mestaruussarjan ottelua, joissa hän teki kolme maalia.


title: Leevi Kekkonen

text: A-maajoukkueessa Kekkonen debytoi elokuussa 1934 Latviaa vastaan pelatussa ystävyysottelussa.


title: Suomi-siru

text: Suomi-siru on useita Suomessa ja suomalaisilla yleisinä olevia vakavia sairauksia sisältävä DNA-siru. Sen avulla voidaan testata onko koehenkilöllä perimässään joitain kyseiseen siruun talletetuista sairauksista. Tällä hetkellä Suomi-siru on vasta tutkimuslaitosten omassa käytössä, mutta sillä voitaisiin mahdollisesti etsiä mahdollisia korkean syöpäriskin omaavia henkilöitä jo varhaisessa vaiheessa.


title: Edwin Neal

text: Edwin Neal (s. 12. heinäkuuta 1945) on yhdysvaltalainen näyttelijä. Hänet tunnetaan parhaiten roolistaan vuoden 1974 elokuvassa "Texasin moottorisahamurhat".


title: Edwin Neal

text: Opiskellessaan Texasin yliopistossa, Austinissa, Neal koe-esiintyi huvin vuoksi liftarin roolia varten ja sai roolin. Hänen seuraava roolinsa oli vasta vuonna 1985, elokuvassa "Future-Kill". 1990-luvulla hän näytteli lordi Zeddiä Power Rangers -sarjoissa Robert Axelrodin toimiessa hahmon äänenä. Näiden lisäksi hänellä on ollut myös pieniä rooleja elokuvissa, muun muassa Oliver Stonen "JFK:ssa".


title: Edwin Neal

text: Neal on lisäksi tehnyt runsaasti dubbauksia animesarjoihin ja -elokuviin sekä videopeleihin. Hänen ääniroolejaan ovat muiden muassa Dr. Robotnik anime-elokuvassa "" sekä Ghor pelissä "".


title: Edwin Neal

text: Liftaaja-hahmosta on tullut suosittu fanien keskuudessa ja Neal vierailee usein erilaisissa kauhuelokuvatapahtumissa tapaamassa faneja. Hän omistaa myös itse mittavan elokuvajulistekokoelman.


title: Telesystem 9000

text: Telesystem 9000 on Yhtymän viestijärjestelmän kaltainen sotilasviestijärjestelmä, jossa on monenkaltaisia radiolaitteita yhdistettynä RL 432A-radiolinkein Radio 180-kenttäradioon. Viestitoiminnan digitalisoiminen maailmanlaajuisesti perustuu paljolti Yhdysvaltain asevoimien Force XXI- ja Advanced Warfighting Experiment (AWE) -ohjelmiin.


title: Telesystem 9000

text: Ruotsissa pyritään säilyttämään järjestelmän runko entisellään, mutta siirtymään kehityksessä eteenpäin kokeiluin.


title: Tauno Kekkonen

text: Tauno Kekkonen (s. 1. toukokuuta 1910 Kotka – 6. lokakuuta 1982) oli suomalainen jalkapalloilija, joka pelasi kolme A-maaottelua vuosina 1935–1937. Myös hänen veljensä Leevi Kekkonen oli maajoukkuetason jalkapalloilija.


title: Tauno Kekkonen

text: Välihyökkääjänä esiintynyt Kekkonen aloitti uransa Työväen Urheiluliiton sarjoissa pelanneessa Jyryssä. Vuonna 1928 hän edusti Työväen Urheiluliiton jalkapallojoukkuetta Moskovan Spartakiadeissa. Koska sosialidemokraattien johtama TUL oli kieltänyt urheilijoitaan osallistumasta kommunistisen Punaisen urheiluinternationaalin järjestämiin Spartakiadeihin, erotettiin joukkueen pelaajat liiton jäsenyydestä vuotta myöhemmin.


title: Tauno Kekkonen

text: Ilman seuraa jäänyt Kekkonen oli tämän jälkeen mukana TUL:sta erotettujen jalkapalloilijoiden vuonna 1931 perustaman Helsingin Pallo-Veikkojen toiminnassa, mutta kun sitä ei hyväksytty Suomen Palloliiton jäseneksi, siirtyi hän vielä samana vuonna Helsingin Toverien riveihin. Kekkonen edusti seuraa vuoteen 1942 saakka ja voitti Suomen mestaruuden viimeisenä pelikautenaan. Sotavuosien jälkeen hän edusti vielä kaksi kautta Suomensarjassa pelannutta Kallion Palloseuraa. Kaikkiaan Kekkonen pelasi kahdeksan kauden aikana 95 mestaruussarjan ottelua, joissa hän teki 12 maalia.


title: Tauno Kekkonen

text: A-maajoukkueessa Kekkonen debytoi elokuussa 1935 Saksaa vastaan pelatussa ystävyysottelussa.


title: Tauno Kekkonen

text: Ammatiltaan Kekkonen oli muurarimestari. Hän menetti toisen silmänsä talvisodassa.


title: DNA-siru

text: DNA-siru on lasista tai muovista valmistettu pieni levy, johon on kiinnitetty DNA-palasia. DNA-sirua voidaan käyttää esimerkiksi geeniperimässä olevien sairauksien havaitsemisessa tai muunlaisessa geenien etsinnässä. DNA-sirun toiminta perustuu DNA:n rakenteen kaksijuosteisuuteen ja emästen aktiiviseen parienhakemiseen. Sirun ja tutkittavan näytteen DNA-juosteet pariutuvat vain, jos niiden emäkset käyvät pareiksi (adeniini ja tymiini sekä guaniini ja sytosiini).


title: DNA-siru

text: Suomalaisilla yleisistä sairauksista on kehitetty oma niin kutsuttu Suomi-siru, mutta se on tällä hetkellä vielä tutkimuslaitosten käytössä.


title: Kustannusosakeyhtiö Koivuniemi

text: Kustannusosakeyhtiö Koivuniemi (rinnakkaistoiminimi Publishing House Koivuniemi Inc.) on Espoossa toimiva IT-, viestintä- ja konsultointiyritys. Talouselämä-lehden mukaan yritys on poikkeuksellisen kannattava. Helsingin Sanomien vuonna 2010 julkaiseman artikkelin ja Ylen vuonna 2009 lähettämän MOT-ohjelman mukaan yrityksen työntekijät tekevät vaatimattomalla peruspalkalla suuria määriä ylitöitä ilman korvauksia, motiivin ollessa kristillisyyden edistäminen. Yrityksen perustaja diplomi-insinööri Tapani Koivuniemi on johtanut yrityksensä ohella suljettua kristillistä lahkoa.


title: Kustannusosakeyhtiö Koivuniemi

text: Kustannusosakeyhtiön Koivuniemen painopiste on yrityksille suunnattujen palveluiden toimittamisessa. Yrityspalveluihin kuuluvat, koulutus- ja konsultointipalvelut , viestintäpalvelut , IT-palvelut , radiopalvelut , TYVI-palvelut , EDI-palvelut . Kustannuspuolella yritys on julkaissut Juha Korhonen Bandin levyn, kuusi Paavo Kettu -lastenkuunnelmaa sekä sovelluksia Raamatun tutkimiseen.


title: Kustannusosakeyhtiö Koivuniemi

text: Yritys sai marraskuussa 2008 Etelä-Suomen lääninhallitukselta luvan yksityisen terveydenhuollon palvelujen antamiseen. Tuotettavat palvelut ovat avohoidon lääkäripalvelut, yleislääkärin vastaanottotoiminta ja silmätautien erikoislääkärin vastaanottotoiminta. Vuoden 2009 lopussa yrityksessä työskenteli yksi yleislääkäri ja yksi silmälääkäri.


title: Kustannusosakeyhtiö Koivuniemi

text: Yritys avasi aputoiminimen Koivuniemen Klassinen Radio marraskuussa 2009.


title: Kustannusosakeyhtiö Koivuniemi

text: Koivuniemi ilmoittaa arvojensa perustuvan kristilliseen arvomaailmaan. Tämä merkitsee yrityksen mukaan uskoa siihen, että Jumala on ja että Raamattu on hänen sanansa meille ja että ihminen on vastuullinen valinnoistaan. Jumalan yhteyteen haluava ihminen voi löytää yhteyden elävään Jumalaan ja tulla hänen lapsekseen armosta Jeesuksen sovitustyön vastaanottamisen kautta.


title: Kustannusosakeyhtiö Koivuniemi

text: Yhtiöjärjestyksen mukaan yhtiön tarkoituksena ""--on toisaalta voiton tuottaminen osakkeenomistajille ja toisaalta yksityisten henkilöiden palveleminen heidän Raamatun Sanan mukaisissa tarpeissaan ajallista ja iankaikkista elämää varten Suomessa ja ulkomailla"". Yhtiön hallitus, johon kuuluu pelkästään Koivuniemi ja hänen vaimonsa, ovat oikeutettuja päättämään, miten yhtiön tuottama voitto käytetään näiden tarkoitusten täyttämiseksi.


title: Kustannusosakeyhtiö Koivuniemi

text: Yhtiöjärjestyksen mukaan yrityksen päätoimialana on toimia kustantamona. Yritys lasketaan kuitenkin toimialaluokitukseltaan mainostoimistoksi. Kustannusosakeyhtiö Koivuniemi on yksi Suomen kuudesta Valtiovarainministeriön sertifioimasta TYVI-operaattorista ja sitä kautta esimerkiksi Kela, Vero ja Tulli ovat julkishallinnon puolelta sen asiakkaina. Kustannusosakeyhtiöllä on ollut vuoden 2008 marraskuusta alkaen lupa myös yksityisten terveydenhuoltopalvelujen antamiseen.


title: Kustannusosakeyhtiö Koivuniemi

text: Yrityksen liikevaihto vuonna 2007 oli 3,2 miljoonaa euroa ja tulos 1,7 miljoonaa euroa. Kaupparekisterin mukaan yritykselle on kertynyt rahaa kymmenessä vuodessa viisi miljoonaa euroa. Kustannusosakeyhtiö Koivuniemen varojen käytöstä päättää yhtiöjärjestyksen mukaan hallitus. Talouselämä-lehden mukaan yritys oli vuonna 2009 Suomen kahdeksanneksi kannattavimmaksi yritykseksi ja sen liikevoittoprosentti oli poikkeuksellisen korkea. Yrityksen perustaja Tapani Koivuniemi on ainoa hallituksen jäsen ja varajäsenenä toimii hänen vaimonsa Pirjetta Koivuniemi.


title: Kustannusosakeyhtiö Koivuniemi

text: Kauppalehden mukaan yhtiö on kasvanut hyvin voimakkaasti. Lehden analyysiyksikön Balance Consultingin mukaan yhtiön tilinpäätöstiedot eivät vastaa osakeyhtiölain muotovaatimuksia. Tilinpäätöksistä löytyy vuosittain maininta "Päätettiin yksimielisesti liittää tilikauden voitto edellisten tilikausien voittoon", joka yleensä tulkitaan siten, ettei osinkoa jaeta. Kauppalehden mukaan kuitenkin tilinpäätöksiä vertailemalla vuonna 2009 yhtiöstä olisi nostettu osinkoa 176 500 euroa.


title: Kustannusosakeyhtiö Koivuniemi

text: Ylen 2009 lähetetyn MOT-ohjelman mukaan Kustannusosakeyhtiö Koivuniemi on osa Tapani Koivuniemen johtamaa Maitobaari-nimistä insinöörien ja muiden korkeasti koulutettujen kristittyjen suljettua uskonnollista yhteisöä, jonka jäseniä on rekrytoitu yritykseen osa-aikais- tai täysipäiväisiksi työntekijöiksi. Vuonna 2007 yrityksen kahdenkymmenen päätoimisen työntekijän palkkataso oli 2 000 euroa kuukaudessa. Suurella osalla työntekijöistä työpaikkana oli omaan kotiin perustettu työhuone, sillä virallisena toimistona yrityksellä oli taloyhtiöön kerhohuone, johon kaikkien työtekijöiden ei ollut mahdollista kerralla mahtua. Kustannusosakeyhtiö Koivuniemi antaa muun muassa IT-alan palveluja valtion laitoksille ja MOT-ohjelman mukaan Finnvera maksaa Koivuniemelle satojatuhansia euroja vuosittain. Yrityksen kaikki 20 työntekijää ovat lahkon jäseniä ja yhtä henkilöä lukuun ottamatta miespuoleisia. Työntekijät työskentelevät pääasiassa etänä, omasta kodistaan käsin.


title: Kustannusosakeyhtiö Koivuniemi

text: Työntekoa painotettiin voimakkaasti muun muassa Tapani Koivuniemen raamattuopetusten kautta. Työntekijän tuntikirjanpitoaineisto tuli kuukausittain lähettää kryptattyna sähköpostina firman johtoportaaseen. Jos työntekijä oli tehnyt esimerkiksi 170 tuntia töitä kuukaudessa, niin tämän esimiehelle saatettiin soittaa ja kysyä, oliko hänen alaisellaan motivaatio-ongelma tai sivubisneksiä vai miksi tuntimäärät ei täyty. Suositeltiin, että 300 tuntia kuukaudessa oli hyvä määrä, vaikka virallisesti oli annettu ohje, että ylityötä ei saa tehdä eikä ylityötä saa teettää. Sanottiin, että ne jotka tekevät kolmesataa tuntia kuukaudessa ovat onnellisimpia. Kovien työntuntien motiivina oli työntekijöiden usko siihen, että rahalla tehdään hengellisiä tuotteita. MOT:n toimittajalle ei kuitenkaan vastattu, kun Koivuniemeltä tiedusteltiin, milloin voittoja aletaan käyttää hengelliseen työhön. Yritykseen tehtiin työsuojelutarkastus, joka päättyi siihen, että Koivuniemi sai puhtaat paperit. Työaikalain noudattamista ei voitu tarkastaa, sillä työntekijät tekevät töitä kodeissaan, joihin tarkastajilla ei ole valtuuksia mennä. Tarkastaja selvitti myös työnantajaa, työterveyshuoltoa ja muutamaa työntekijää haastattelemalla, onko firmassa uupuneita työntekijöitä. Viitteitä kuormituksesta ei löytynyt.


title: Libanon (vuoden 2009 elokuva)

text: Libanon on israelilainen sotaelokuva, joka sai Kultainen leijona -palkinnon Venetsian elokuvajuhlilla 2009. Israelilaisen Samuel Maozin ohjaama elokuva käsittelee Libanonin sotaa vuonna 1982 ja se kertoo sodasta panssarivaunun miehistön silmin. Elokuvaa on verrattu asetelmiltaan saksalaiseen Sukellusvene U-96 sotaelokuvaan. Elokuva perustuu osin Maozin omiin traumaattisiin sotakokemuksiin. Ohjaaja onkin kertonut kestäneen 20 vuotta, kunnes hän oli kerännyt tarpeeksi voimia omakohtaisen aiheen käsittelyyn.


title: Libanon (vuoden 2009 elokuva)

text: Elokuva alkaa, kun Israelin armeijan panssarivaunu saa käskyn siirtyä uuteen kohtaamispaikkaan. Vaunun miehistö koostuu neljästä asevelvollisesta, jotka eivät ole tuttuja toisilleen. Kohtaamispaikassa Israelin armeijan majuri tulee puhuttelemaan vaunuun sen miehistöä. Miehistölle kerrotaan, että heidät on alistettu majurin joukkueen suojaamiseen hänelle määrätyssä tehtävässä, jonka yksityiskohtia tämä ei heille kerro. Se kuitenkin kerrotaan, että tehtävä on Israelin rajan pohjoispuolella Libanonissa.


title: Libanon (vuoden 2009 elokuva)

text: Elokuvassa kuvataan, miten lähes ahdistavan ahtaassa taistelupanssarissa nuoret varusmiehet saavat taistelun tulikasteesa ja miten se heihin vaikuttaa ja heitä muuttaa. Elokuvan tapahtuma-aika on reilu vuorokausi. Hyökkäykseen johtaneista tapahtumista vaunun miehistöllä on vain sirpalemaista tietoa, mikä lisää miehistön ahdistusta ja keskinäistä eripuraa.


title: Libanon (vuoden 2009 elokuva)

text: Suuri osa elokuvaa on kuvattu vaunun sisällä tai vaunun periskoopin kautta, pimeällä valonvahvistajalla.


title: Heidi Newfield

text: Heidi Newfield (s. 4. lokakuuta 1970 Healdsburg, Kalifornia) on yhdysvaltalainen countrylaulaja. Hän tuli alun perin tunnetuksi Trick Pony -yhtyeestä, jonka hän jätti vuonna 2006. Vuonna 2007 hän vieraili Cledus T. Juddin albumilla "Boogity, Boogity – A Tribute to the Comedic Genius of Ray Stevens".


title: Heidi Newfield

text: Ensimmäisen sooloalbuminsa ("What Am I Waiting For") Newfield julkaisi Curb Recordsilla vuonna 2008. Albumi nousi "Billboardin" countrylistalla toiseksi. Sen ensimmäinen single oli "Johnny & June".


title: Heidi Newfield

text: Trick Ponyn jäsenenä Newfield oli mukana kaikilla sen kolmella studioalbumilla: "Trick Pony" (2001), "On a Mission" (2003) ja "R.I.D.E." (2005).


title: Pemfigus

text: Pemfigus () on autoimmuunitauteihin kuuluva, harvinainen sairaus. Se muistuttaa paljon pemfigoidia, mutta on luonteeltaan ärhäkämpi ja pahimmillaan hengenvaarallinen.


title: Pemfigus

text: Pemfiguksessa iholle ja limakalvoille syntyvät rakkulat aiheuttavat puhjetessaan kudoksien irtaantumista toisistaan.


title: Pemfigus

text: Vulgaris on pemfiguksen yleisin ja vakavin tyyppi, jota tavataan mm. iholla ja limakalvoilla. Rakkuloita syntyvät intraepiteliaalisesti, kun elimistön omat IgG-vasta-aineet tuhoavat epiteelin desmosomien desmogleiini 3 -molekyylejä.


title: Pemfigus

text: Erythematodes-tyyppisessä pemfiguksessa rakkulat esiintyvät pinnassa.


title: Pemfigus

text: Kaikki tapaukset kuuluvat lääkärin hoidettaviksi. Vaikeissa tapauksissa tarvitaan kiireellistä sairaalahoitoa. Tavallisimmat hoidot ovat steroidit ja sytostaatit. Hoito kestää lyhyimmilläänkin vuosia, joissakin tapauksissa koko loppuiän.


title: Pemfigus

text: Pemfigus diagnosoidaan epiteelivasta-ainetestillä.


title: Pemfigoidi

text: Pemfigoidi () on autoimmuunitauteihin kuuluva sairaus. Sitä tunnetaan neljä eri tyyppiä. Niille on ominaista rakkuloiden muodostuminen, kun autoimmuunivaste kohdistuu epiteelisolujen tyvikalvoon. Suomessa tavataan parisataa uutta tapausta vuodessa.